text:
¿Aka qellqat %% arut liytʼañ munasmati?
Biblia liytʼañataki | MACHAQ MUNDON JAKIRINAKATAKI DIOSAN ARUNAKAPA
¿Aka qellqat %% arut liytʼañ munasmati?
-
Jesusajj Diosampi sumankthapiñasatakiw mä sacrificior uñtat loqtasïna (1, 2)
-
Diosan mandamientonakap phoqaña (3-11)
-
Kunatsa taqenir qellqasïna (12-14)
-
Jan akapachar munapjjamti (15-17)
-
Anticristot amuyasiñasatak ewjjtʼanaka (18-29)
2 Munat wawanakaja, jan juchar puripjjañamatakiw akanak qellqanipjjsma. Maynitejj jumanakat juchar purini ukhajja, jiwasajj mä yanapirinïtanwa, jupajj Awkimp chikäki uka Jesucristowa, cheqapar uñjirirakiwa.
2 Jupajj Diosampi sumankthapiñasatakiw juchanakas laykojj mä sacrificior uñtat loqtasïna. Janiw juchanakas laykukejja, jan ukasti akapachankir jaqenak laykus loqtasirakïnwa.
3 Jiwasatejj mandamientonakap phoqaskakiñäni ukhajja, jupar uñtʼatasajj wali qhanäniwa.
4 Maynitejj “nayajj juparojj uñtʼtwa” siskasas mandamientonakap jan phoqkchi ukhajja, uka jaqejj kʼarisiriwa, janirakiw kunatï cheqäki uk parlkiti.
5 Ukampis maynejj Criston arup phoqki ukhajja, Diosar cheqpachapuni munasitapajj wali qhanaw amuyasi. Jiwasatejj arunakap phoqstanjja, jupamp mayakïtaswa uñachtʼaytanjja.
6 Maynitejj jupamp mayakïtwa sischejja, kunjamtï Jesusajj sarnaqkäna ukham sarnaqañatak obligatarakiwa.
7 Munat jilatanaka, janiw nayajj mä machaq mandamiento qellqanipksmati, jan ukasti qalltatpach utjapkayätam uka nayra mandamientwa qellqanipjjsma. Uka nayra mandamientojj istʼapkayäta uka arunakawa.
8 Mayampiw nayajj mä machaq mandamientökaspas ukham qellqanipjjsma, uka mandamientorjamaw jupajj sarnaqäna, jumanakas ukarjamarakiw sarnaqapjjayätajja, chʼamakajj pasaskiwa, cheqpach qhanajj qhantjjarakiwa.
9 Maynitejj nayajj qhananktwa sischi, jilataparojj uñisiskarakchi ukhajja, jupajj chʼamakankaskiwa.
10 Maynitejj jilatapar munaschi ukhajja, jupajj qhanankaskiwa, janirakiw kunas jupar lanktʼaykaspati.
11 Ukampis khititejj jilatapar uñiski ukajja, chʼamakankaskiwa, chʼamakanwa sarnaqaskaraki, janirakiw kawkir saratapsa yatkiti, chʼamakaw juparojj juykhuptayi.
12 Munat wawanaka, jumanakan juchanakamajj jupan sutip laykuw perdonatäjje, ukatwa nayajj qellqanipjjsma.
13 Awkinaka, khititejj qalltatpach utjkäna ukar uñtʼapjjatamatwa qellqanipjjsma. Waynanaka, Supayar atipjapjjatamatwa qellqanipjjsma. Wawanaka, Dios Awkisar uñtʼapjjatamatwa qellqanipjjsma.
14 Awkinaka, khititejj qalltatpach utjkäna ukar uñtʼapjjatamatwa qellqanipjjsma. Waynanaka, jumanakajj chʼamanïpjjtawa, Diosan arupas chuymanakamankiwa, Supayarus atipjapjjaraktawa, ukatwa qellqanipjjsma.
15 Jan akapachar munapjjamti, janirak kunatï akapachan utji ukanakarus munapjjamti. Maynitejj akapachar munaschejja, Awkin munasiñapajj janiw jupan utjkiti.
16 Taqe kunatï akapachan utjki, mä arunjja jañchin munañanakapasa, nayran munañanakapasa, kunanakatï maynin utjki ukanakat jachʼañchasiñanakasa janiw Awkit jutkiti, jan ukasti akapachatwa juti.
17 Akapachasa munañanakapasa tukusiskiwa, ukampis khititejj Diosan munañap lurki ukajja wiñayatakiw jakani.
18 Munat wawanaka, qhepa horasäjjewa. Kunjamtï jumanakajj anticriston jutañapat istʼapktajja, ukhamapuniw jichhajj walja anticristonakajj uñstanipjje, ukhamatwa jiwasajj qhepa horasankjjatas yattanjja.
19 Jupanakajj jiwasanak taypitwa mistupjje, jupanakajj janiw jiwas kastäpkänti. Jupanakatejj jiwas kastäpjjaspäna ukhajja, jiwasamp chikäsipkaspänwa. Ukampis janiw taqenejj jiwas kastäpkiti, uk qhan amuyasiñapatakiw jupanakajj mistupjje.
20 Jumanakajj Santo Diosan ajllitäpjjtawa, kunatï cheqäki uksa uñtʼapjjaraktawa.
21 Janiw nayajj kunatï cheqäki uk jan uñtʼapjjatamat qellqanipksmati, jan ukasti kunatï cheqäki uk uñtʼapjjatamatwa qellqanipjjsmajja, janirakiw kuna kʼarisa kunatï cheqäki ukat jutkiti.
22 ¿Khitis kʼarejja, janit khititejj Jesusan Cristötap jan creyki ukäki? Cheqpachansa khititejj Awkirus Yoqarus jan creyki ukaw anticristojja.
23 Taqe khititejj Yoqar jan creyki ukajja, janiw Awkin suma uñjatäkiti. Taqe khititejj Yoqar creyki ukasti, Awkin wali suma uñjatawa.
24 Ukhamajj kunanaktï jumanakajj qalltatpach istʼapkta ukanakjja, chuymanakamarojj imasipkakiñamawa. Jumanakatejj qalltatpach istʼapkta ukanak chuymanakaman imasipkakïta ukhajja, Yoqampis Awkimpis mayakïpjjätawa.
25 Ukhamarus jupajj wiñay jakañ churañatakiw mä promesa luräna.
26 Yaqhepanakajj engañjañwa jumanakar munapjjtamjja, ukatwa nayajj akanak qellqanipjjsma.
27 Jumanakarojj Diosaw espíritu santompi ajllisipjjtamjja, uka espíritu santow jumanakampïskaraki, ukhamajj janiw khitin jumanakar yatichañapas wakiskiti. Antisas Diosaw ajllisajj taqe kunanakat yatichapjjtamjja, ukanakajj cheqawa, janiw kʼarïkiti. Kunjamtï jupajj yatichapktamjja, ukarjam jumanakajj jupamp mayakïsipkakim.
28 Ukhamajj munat wawanaka, jupampejj mayakïsipkakim, ukhamat kunapachatï jupajj kuttʼankani uka tiemponjja, jan ajjsartʼas qhan parlañasataki, jupajj jutkani ukhasa phenqʼasiñat jan imanaqasiñasataki.
29 Jumanakatejj jupan cheqapätap yatipjjsta ukhajja, taqe khititejj cheqapar sarnaqki ukajj jupan wawapätap yatipjjaraktawa.
Apayaña
Apayaña
MACHAQ MUNDON JAKIRINAKATAKI DIOSAN ARUNAKAPA
1 Juan 2
Aymara
Biblia liytʼañataki
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
YATIYAÑATAKI (CONGREGACIONAN YATJJATAÑATAKI) Julio 2017
Aka revistajja, 2017 maran 28 de agosto urut 24 de septiembre urukamaw yatjjatasiskani.
Jupanakajj taqe chuymaw sarapjjäna: Turquía markaru
2014 maranjja, jukʼa tiemponak walja jaqenakar yatiyañatakiw Turquía markan mä campañajj utjäna. ¿Kunatsa uka campaña lurapjjäna? ¿Kunjamas yanaptʼasiwayi?
Kunatï cheqpachapun valoranïki ukanak thaqapjjañäni
Kunatï utjkistu ukanakajj ¿kunjamsa Jehová Diosan amigopäñasatak yanaptʼistaspa?
“Jachapki ukanakampejj jachapjjarakim”
Familiarap jiwki ukanakajj ¿kunjamatsa chuymachtʼatäpjjaspa? ¿Kunjamsa jupanakar yanaptʼsna?
¿Kunatsa Jehová Diosar jachʼañchañasa?
Taqe kun Luriri Jehová Diosarojj taqe kunatwa yuspärsna, ukwa Salmo 147 qellqerejj amtayistu.
Diosaw taqe amtanakam phoqañatak yanaptʼätam
Wayn tawaqonakajj kunsa jakañ vidapan lurapjjani ukwa amtapjjañapa. Ukham lurañajj chʼamäkchisa, Jehová Diosaw ewjjanakap istʼirinakarojj bendisini.
Jan wali amuyunakar atipjañasawa
Supayajj kʼari yatiyäwinakapampiw jan waltʼayistu. ¿Kunjamsa ukanakat jarkʼaqassna?
Aka revista liytʼirinakan jisktʼäwinakapa
¿Mä cristianojj jan wali jaqenakat jarkʼaqasiñatakejj pistola, rifle jan ukajj yaqha ukhamanak apnaqaspati?

robotstxt: allowed

filter: keep


text:
70 sarnaqäwi: Jonasampi jach’a chawllampi
UMANKASKI uka jaqir uñtma. Jan walinwa uñjasi, ¡uka jach’a chawllaw manq’antani! ¿Khitïpachas uka jaqixa? Jonás satawa. Kunatsa ukham jan walt’äwir purt’asitayna uka tuqit yatxatañäni.
Jehová Diosan profetapaw Jonasaxa. Eliseo profetax jiwxän uka qhipatakwa Jehová Diosax Jonasar akham säna: ‘Nínive jach’a markar sarma. Ukanxa jaqinakax jach’a juchanakwa lurapxi, uka juchanakapat parlanim’ sasa.
Ukat Jonasax janiw sarañ munkänti. Ukhamasti yaqha tuqir sarir jach’a boter sarxatasaw sarxäna. Jehová Diosatakix janiw walïkänti sarxatapaxa. Ukatwa jach’a thaya sartayäna. Botex k’umphintasirjamäxänwa. Uka bote apnaqirinakaxa wal sustjasipxäna, ukat sapa mayniw diosanakapar art’asipxäna.
Ukatwa Jonasax arsüna: ‘Nayaw Uraqi, alaxpacha lurir Jehová Diosar yupaychta. Kuntï Jehová Diosax siskitu uk lurañat sarxaskta’ sasa. Ukat bote apnaqirinakax ¿kamachapxirismasa aka jach’a thay t’akurañapatakixa?’ sasaw jiskt’apxäna.
‘Qutar jaquntapxita, ukat qutax t’akurxaniwa’ sänwa Jonasaxa. Bote apnaqirinakax janiw jaquntañ munapkänti, ukampis juk’ampwa thayt’anïna, ukatwa Jonasarux qutar jaquntapxäna. Ukat ukaratpachaw qutasa thayasa t’akurxäna.
Jonasax qutar jalantän ukhaxa mä jach’a chawllaw manq’antäna. Ukampis janiw jiwkänti. Kimsa uruy arumaw chawlla purakankänxa. Niniver sarañatakix kunatsa Jehová Diosar jan ist’kpachätxa sasaw Jonasax amtasïna. Ukhamaxa, ¿kuns lurpachäna uk yattati?
Jehova Diosatwa yanap mayisïna. Ukatsti, Jehová Diosaw Jonasaruxa waña uraqir jaqsuyxäna. Ukatxa, Jonasax iyaw sasaw Niniver saräna. Jehová Diosax kuntï maykistu ukxa phuqañasawa, ¿aka sarnaqäwix janit uk yatichkistu?
Jonás 1-4.
Jiskt’äwinaka
- ¿Khitis Jonasaxa, ukat Jehová Diosax kamsänsa?
- Jehová Diosar jan ist’asaxa, ¿Jonasaxa kamachänsa?
- ¿Jach’a thaya t’akuñapatakixa bote apnaqirinakaruxa kamsäns Jonasaxa?
- Kunjamtï akan uñjaskixa, ¿Jonasax qutar jalantxäna ukhaxa kamachänsa?
- ¿Qhawqha urus jach’a chawlla purakankänxa, ukat kuns ukan luränxa?
- ¿Jach’a chawllat mistxasaxa kawkirus Jonasax saräna, ukax kuns yatichistu?
Yaqha jiskt’äwinakampi
- Liyt’añamawa Jonás 1:1-17.
Nínive markankir jaqinakar Diosat yatiyir sarañ tuqitxa, ¿kunjamsa Jonasax amuypachäna? (Jon. 1:2, 3; Pro. 3:7; Ecl. 8:12.)
- Liyt’añamawa Jonás 2:1, 2, 10.
Jonasarux Jehová Diosax mayisitap ist’änwa, ¿ jiwasanakan mayisïwisxa ist’arakispaw sasax kunatsa sisna? (Sal. 22:24; 34:6; 1 Juan 5:14.)
- Liyt’añamawa Jonás 3:1-10.
Jonasax qalltanxa janiw ist’känti ukampis Jehová Diosax khitaskakïnwa, ¿kunjamatsa ukax jiwasanakar ch’amañchistu? (Sal. 103:14; 1 Ped. 5:10.)
Yatiyir sarasax janiw jaqinakar yaqhachañasäkiti, janich munkaspa sasaxa, ¿kunjamsa ukxa Jonasan Nínive markar yatiyir saratapax uñacht’ayistu? (Jon. 3:6-9; Ecl. 11:6; Hech. 13:48.)


text:
Diosan Suma Arunacapa San Juan Apostolon Kellkata
Diosan Suma Arunacapa San Juan Apostolon Kellkata
- Cunapachatejj take cuna kalltcäna ucqhajja, Arojj utjapunïnwa; qhä Arusti Diosampïnwa, uca Arusti Diosänwa.
- Kalltanjja jupajj Diosampïmwa.
- Jupa tokew Diosajj take cuns luri, jan jupampejj janiw cuna luratas utjquiti.
- Jacañajj jupanwa utjäna aca jacañasti jakenacan khanapänwa.
- Aca khanasti khantiwa ch'amac tayina, ch'amacasti janiw khanarojj jiwt'ayañ puedcänti.
- Mä chachaw utjäna Diosan qhitanita, Juan sutini.
- Jupasti testigjama khanat parliriw jutäna, cuntejj jupajj parlcäna uca toke takeni iyaw sapjjañapataqui.
- Juanajj janiw khanäcänti; jan ucasti mä testigjama uca khanat parlañapatac qhitanitaquïnwa.
- Take jakenacar khant'qui uca chekpach khanawa acapacharojj purisincäna.


text:
1Take ch’aman Diosasti siwa: “Nayaw mayni qhitä nayatac thaqui waquichañapataqui. Cawquïri Tatiturutï jumanacajj thakasipcäyäta, jupasti janc’aquiw temploparojj mantani. ¡Acajj purinjjewa cawquïri qhitatï suma arust’äwi apancani ucajja!” 2Ucampis ¿qhitis uca jutäwip urupanjja take ch’amampi sayt’aspa? ¿Qhitiraqui pachpa cayupampi sayt’asispa? Mä ninjamaw jupajj jutani suma k’omachañataqui, uqhamaraqui mä jabonar uñtata k’añunac jiwasan chuymasata jarekañataqui. 3Ucatsti jupajj Leví tribur k’omachañataquiw kont’asini, cunjämatï maynejj kollksa, korsa ninampi k’omachqui uqhama. Ucatsti jupanacajj ofrendanacapjja Diosarojj loktapjjaraquiniwa cunjämtï jupanacajj loktapjjerïqui uqhama. 4Diosasti cusisiñampiw Judá, uqhamaraqui Jerusalén marcanacan ofrendanacapjja catokani cunjämatï qhaya urunacan cusisirïcän uqhama. 5Take ch’aman Diosasti siwa: “Nayaw jumanacaru juchañchiri jutä. Uca quipcaraquiw nayajj testigot sayt’ä qhitinacatejj laykasipqui, yakha warminacampi sarnakapqui, c’ari juramento lurapqui, irnakerinacarusa jan pagapquiti, ijmarus wajcharus jachayapqui, yakha marcat jutir jakenacarus jan wal uñjapqui, uqhamaraqui jan ajjsarapquituti take ucanacjjarojja.” 6“Nayätwa Tatitu Diosajja, nayasti pachpaquïsctwa. Ucatwa jumanacajj Jacobon wawanacapa jan t’unjatäpctati. 7Jumanacasti awquinacamatpachwa nayan camachi arunacajjat saranucupjjtajja, janiraquiw phokhapcaractati. Naya take ch’amani Diosaw sapjjsma: ‘¡Nayaru cuttanjjapjjam ucatsti nayajj jumanacaru cuttanjjaraquïwa!’ Ucampisa jumanacajj sapjjtawa: ‘¿Cunatsa nanacajj jumaru cuttanipjjämajja?’ sasa. 8Nayasti jumanacarojj sapjjsmawa: ‘¿Jakesti Diosatjja lunthataspati?’ ¡Jumanacasti nayatjja lunthatapjjestawa! Ucatsti sapjjaractawa: ‘¿Cunanaraqui nanacasti lunthatapjjsma?’ sasa. ¡Jumanacasti diezmonacana, ofrendanacanwa nayatjja lunthatapjjestajja! 9Jïsa, take marcpachaw jumanacajj nayat lunthatapjjesta, ucatwa jichhajj nayajj ñankhachapjjsma. Naya take ch’amani Diosaw arsta. 10Diezmonacsti phokhatpach apanipjjam nayan utajjaru, uqhamat utajjan mank’añajj utjañapataqui. Ucatsti jichhajj yant’apjjaraquita, nayaw jumanacaru alajjpach ventananac jist’aranisina walja bendicionanac apayanipjjäma jilarquiriraqui. 11Janiraquiwa cuna lak’onacas yapunacamarojj tucjcaniti ni uva yapunacamas wañscaraquiniti. 12Ucatsti take marcanacaw wali cusisiñampi uñjapjjätam, jumanacajj mä suma marcäpjjatanacam laycu.” Naya take ch’aman Diosaw arsta. 13Diosasti siwa: “Jumanacasti jan wali arunacampiw nayatjja parlapjjtajja. Ucatsti sapjjaractawa: ‘¿Cunaraqui nanacasti jumatsti parlapjjtsti?’ sasa. 14Acwa jumanacajj sapjjtajja: ‘Diosaru sirviñajj inamayaquiwa. ¿Cunaraqui jiwasasti apsuñäni jupan camachi arunacaparjam sarnakasajja, uqhamaraqui llact’at sarnakasasa take ch’aman Dios nayrakatanjja? 15Jiwasasti uñjtanwa, jach’a jach’a tucurinacasti cusisitäpjjewa, jan walinac lurcasas take cunas sumaquipuniw misturapi, Diosarusa yant’apjjaraquiwa, ucampis janiraquiwa cuna mutuyäwinacsa Diosatjja catokapquiti’ ” 16(Cawquïri jakenacatï Diosaru ajjsartasa sarnakapcän ucanacajj jupanaccamaw parlasipjjäna, Diosasti cuntejj parlapcäna ucanacjja sumwa ist’araquïna, Diosan nayrakatapansti mä libroruw kellkasïna cawquïri jakenacatï Diosaru ajjsarapcäna, uqhamaraqui jupatsa jan armasipcaraquïna ucanacajja.) 17“Take jupanacasti nayataquejj mä suma imat korjamäniwa cunürutï nayajj uñstcä uca urojja, jupanacatsti qhuyapayasiraquïwa cunjämtejj mä awquejj jupar sirviri wawapatjja qhuyapayasejja uqhama. 18Ucapachaw jumanacajj amuyasipjjäta cunatejj asquïqui, uqhamaraqui cunatejj jan asquïqui ucsa, uqhamaraqui qhititejj Diosaru yupaychqui, jan yupaychqui ucanacsa.” Uqham siw take ch’aman Diosajja.
Copyrighted Material
Learn More


text:
YATIYAÑATAKI 2016 Núm. 5 | ¿Kawkinsa chuymachtʼkir arunak jikjjatasma?
Taqeniw chuymachtʼatäñ muntanjja, jan walinakan uñjasktan ukhajj jukʼampiw uka yanaptʼa muntanjja. Kunayman yantʼanakana ukhamarak jan walinakan uñjasktan ukhajja, kunjamsa Diosajj chuymachtʼistu ukwa aka revistajj qhanañchaski.
NAYRÏR PAGINAN PʼEQEÑCHÄWIPA
Taqeniw chuymachtʼatäñ muntanjja
Mä munat familian jiwatapatsa, jan trabajon uñjasisasa, chacha warmjam jaljtasasa ukat usuta uñjasisasa ¿kawkinsa chuymachtʼäwi jikjjatsna?
NAYRÏR PAGINAN PʼEQEÑCHÄWIPA
Kunjamsa Diosajj chuymachtʼistu
Kuna pusi toqes Diosajj chuymachtʼistu uk uñjañäni.
NAYRÏR PAGINAN PʼEQEÑCHÄWIPA
Diosajj jan walinakan uñjasktan ukhaw chuymachtʼistu
Waljanejj kunayman jan walinakan uñjasisaw chuymachtʼäwi jikjjatawayapjje.
JUPJAM IYAWSÄWINÏPJJAÑÄNI
‘Aka nuwasïwisti Jehová Diosankiwa’
¿Kunas Goliat chachar jiwayañatakejj David waynar yanaptʼäna? ¿Kunsa Davidan sarnaqäwipat yateqsna?
Davidampi Goliat chachampi: ¿Cheqapunit utjapjjäna?
Yaqhep yatjjattʼatanakajja, uka jaqenakasa ukat uka cheqanakasa janiw utjkänti, ukajj cuentokiwa sasaw sapjjäna. Ukampis ukajj ¿cheqäpachati?
BIBLIAT YATJJATASAW NAYRA JAKÄWINAKAPJJA JAYTAWAYAPJJE
Wali qhoru jan sinttʼasiri jaqëyätwa
México markan jakasir wali qhoru nuwasir jaqejj nayra jakäwip jaytäna. ¿Kunas uk lurañapatakejj yanaptʼawayi?
¿Kunas Diosan Reinopajja?
Kuntï yatjjatkäta ukat inas muspharchïta.


text:
14 YATICHÄWI
Familiamampejj kusisitaw jakasisma
1, 2. ¿Familianakan kunjam jakasipjjañapsa Jehová Diosajj muni?
JEHOVÁ DIOSAW nayrïr chacha warmir casaräna. Biblianjja Diosaw nayrïr warmi luräna, ukatsti warmirojj “chacharuw uñstayarakïna” sasaw qhanañchi. Adanasti walpun kusisïna, ukatwa akham säna: “¡Akapï cheqpachansa janchejjat janchinejja, ukhamarak chʼakhajjat chʼakhanejja!” sasa (Génesis 2:22, 23). Jehová Diosajj casadonakan kusisita jakasipjjañapwa muni, ukwa uka arunakajj uñachtʼayistu.
2 Jichhürunakanjja walja jaqenakajj janiw familiapan kusisita jakasipkiti. Ukampis Biblianjja suma yatichäwinakaw utji. Ukanakaw awk taykanakarusa wawanakarusa, familiapampi kusisita, mayachtʼata jakasiñatak yanaptʼaspa (Lucas 11:28).
¿KUNSA CHACHANAKAJJ LURAPJJAÑAPA?
3, 4. 1) ¿Kunjamsa chachanakajj warminakapar uñjapjjañapa? 2) ¿Kunatsa chacha warminakajj perdonasipjjañapa?
3 Chachajj munasiñampiw warmipar uñjañapa, respetañaparakiwa sasaw Bibliajj qhanañchi (Efesios 5:25-29 liytʼañataki). Chachajj munasiñampipuniw warmipar uñjañapa. Jupajj warmipar jarkʼaqañapawa, sum uñjañapawa, janirakiw chuymsa ustʼayañapäkiti.
4 Warmitï pantjasini ukhajj ¿kunsa chachajj lurañapa? Bibliajj casarat chachanakar akham siwa: “Warminakamarojj munasisipkakim, jan jupanakatakejj colerasipjjamti” sasa (Colosenses 3:19). Chachanaka, jumanakajj pantjasirïpjjaraktawa uk amtapjjapunim. Diosampi perdonatañ munapjjsta ukhajja, jumanakajj warminakamar perdonapjjañamawa (Mateo 6:12, 14, 15). Jumanakatï purapat jankʼak perdonasipjjäta ukhajja, kusisitaw familian jakasipjjäta.
5. ¿Kunatsa chachajj warmipar respetañapa?
5 Chachajj warmipar respetaspa ukwa Jehová Diosajj muni. Warmejj kunjamas jikjjatasi, kunsa muni uk sum chachajj amuyañapa. Ukham lurañajj wali wakiskiriwa. Chachatï warmipar jan sum uñjkaspa ukhajja, Diosajj inas oracionanakap jan istʼkchispati (1 Pedro 3:7). Jehová Diosajj jupar munasipki uka jaqenakarojj wal munasi. Jupatakejj chachasa warmisa pachpakiwa.
6. ¿Chacha warmejj “mä jañchikëjjapjjewa” siski ukajj kamsañsa muni?
6 Mä chachampi mä warmimpejj “janiw paninëjjapjjeti, jan ukasti mä jañchikëjjapjjewa” sasaw Jesusajj säna (Mateo 19:6). Jupanakajj janipuniw jaytjasipjjañapäkiti ni yaqhampis sarnaqapjjañapäkiti (Proverbios 5:15-21; Hebreos 13:4). Chachajj kuntï warmipamp phoqañapäki uk phoqañapawa, warmejj ukhamarakiw chachapampejj lurañapa (1 Corintios 7:3-5). Chachanakajj ak amtapjjañapawa, “janiw khitis pachpa cuerpoparojj kunäkipans uñiskiti, antisas manqʼayiwa, wali munasiñampiw uñjaraki”. Ukhamasti chachajj warmipar munasiñapawa sum uñjañaparakiwa. Taqe kunat sipansa, warmejj chachapampi sum uñjatäñwa muni (Efesios 5:29).
¿KUNSA WARMINAKAJJ LURAPJJAÑAPA?
7. ¿Kunatsa mä pʼeqtʼirejj familian munasi?
7 Mä familianjja mä pʼeqtʼirejj munasipuniwa, ukhamat familia taypin taqenir yanaptʼañapataki. Biblianjja 1 Corintios 11:3 qellqatan akham siwa: “Taqe chachan pʼeqepajj Cristowa, warmin pʼeqepasti chachawa, Criston pʼeqepasti Diosawa” sasa.
8. ¿Kunjamsa mä cristiana warmejj chachapar respeto uñachtʼayaspa?
8 Warminakajj pantjasirïpjjarakiwa. Ukampis warmejj kuntï chachapajj lurañ amtki ukar taqe chuyma yanaptʼi ukhajja, familpachaw sum jakasipjje (1 Pedro 3:1-6). Biblian akham siwa: “Casarat warmejj chachaparojj wali respetompiw uñjañaparaki” sasa (Efesios 5:33). Mä cristiana warmin chachapatï Diosar jan sirvkchi ukhajja, ¿kunsa kullakajj lurañapa? Chachaparojj respetaskakiñapawa. Biblianjja siwa: “Casarat warminakajj ukhamarakiw chachanakamar istʼapjjañama, ukhamat khitinakatejj Diosan arunakap jan phoqerïpki ukanakajja, warminakapan sum sarnaqapjjatap uñjasajj jan kuna arumpiki Diosan arunakap phoqapjjañapataki, jupanakajj pachpa nayranakapampiw jumanakan sum sarnaqapjjatamsa wali respetasirïpjjatamsa uñjapjjani” sasa (1 Pedro 3:1, 2). Diosar serviri warmin sum sarnaqatap uñjasajja, kunarutï creyki ukarojja chachajj respetaniwa amuyarakiniwa.
9. 1) Chachapampi jan mä kikpa amtanïpki ukhajja, ¿kunsa warmejj lurañapa? 2) Tito 2:4, 5 qellqatanjja, ¿kuna ewjjtʼas warminakatakejj utji?
9 Chachapampi jan mä kikpa amtanïpki ukhajj ¿kunsa warmejj lurañapa? Wali respetompiw kuntï amuyki uk chachapar sañapa. Amuytʼañataki, mä kutejja kuntï Sara warmejj siskäna ukajj janiw Abrahán chachapatak walïkänti, ukatwa Jehová Diosajj ‘Sara warmimar istʼam’ sasin Abrahanar säna (Génesis 21:9-12). Kuntï cristiano chachajj amtki ukajj Biblian suma yatichäwinakap jan pʼakintkchi ukhajja, warmejj chachapar yanaptʼañapawa (Hechos 5:29; Efesios 5:24). Mä suma warmejj familiapar sum uñjañapa (Tito 2:4, 5 liytʼañataki). Chachapasa wawanakapasa, ukham chʼamachasitap uñjasajj jupar wal munasipjjani jukʼampiw respetapjjarakini (Proverbios 31:10, 28).
10. ¿Chacha warmi jaljtañatsa divorciasiñatsa Biblian kamsisa?
10 Awisajja chacha warminakajj jankʼakiw jaljtañsa jan ukajj divorciasiñsa amtapjje. Ukampis Biblianjja akham siwa: “Mä warmejja janiw chachapat jaljtañapäkiti. [...] Chachajj janirakiw warmipar jaytanukuñapäkiti” sasa (1 Corintios 7:10, 11). Sinti jan waltʼäwinakajj utj-jje ukhaw mä chacha warmejj jaljtañ amtaspa, ukampis ukjja janiw jankʼak amtapjjañapäkiti. ¿Divorciasiñat kamsaraksnasa? Chachasa jan ukajj warmisa qʼañu jucha yaqhampi lurchi ukhakiw divorciasipjjaspa sasaw Biblian qhanañchi (Mateo 19:9).
¿KUNSA AWK TAYKANAKAJJ LURAPJJAÑAPA?
11. ¿Kunsa awk taykajj wawanakapar yanaptʼañatakejj lurapjjañapa?
11 Awk taykanaka, wawanakamatakejj tiempo apstʼasipjjañamawa. Wawanakamajj jupanakar yanaptʼapjjasma ukwa munapjje, ukat sipansa Jehová Diosatwa jupanakar yatichapjjañama (Deuteronomio 6:4-9).
12. ¿Kunsa awk taykanakajj wawanakapar jarkʼaqañatakejj lurapjjañapa?
12 Supayan apnaqat akapachajj jukʼamp jan walëjjewa. Jan wali jaqenakaw utji, uka jaqenakaw wawanakar jan walinak lurapjjaspa, abusañsa munapjjarakispawa. Yaqhep awk taykatakejja, wawanakapar uka toqet parlañajj chʼamakiwa. Ukampis jan wali amtani jaqenakat jarkʼaqasiñwa wawanakapar yatichapjjañapa. Awk taykanaka, wawanakamar jarkʼaqapjjañamawa (1 Pedro 5:8). *
13. ¿Kunjamsa awk taykanakajj wawanakapar yatichapjjañapa?
13 Awk taykajj wawanakapar sum sarnaqañ yatichapjjañapa. ¿Kunjamsa yatichapjjaspa? Sum sarnaqapjjañapatakejj cheqañchañaw wakisi, ukampis cheqañchkasajj janipuniw usuchjañasa ni nuwañas walïkaspati (Jeremías 30:11). Awk taykanaka, janipun coleratajj wawanakamar cheqañchapjjamti. Janirak arunakampis ‘usuchjapjjamti’ (Proverbios 12:18). Kunatsa istʼasirïñajj wakisi ukwa jupanakar yatichapjjañama (Efesios 6:4; Hebreos 12:9-11; 30 qhanañchäwi uñjjattʼäta).
¿KUNSA WAWANAKAJJ LURAPJJAÑAPA?
14, 15. ¿Kunatsa wawanakajj awk taykapar istʼapjjañapa?
14 Jesusajj Awkipar istʼapunirïnwa, chʼamäkäna ukhas istʼapunïnwa (Lucas 22:42; Juan 8:28, 29). Wawanakajj ukhamarak awk taykapar istʼapjjaspa ukwa Jehová Diosajj muni (Efesios 6:1-3).
15 Wawanaka, awk taykar istʼañajj chʼamäkani ukhas jupanakar istʼañatak chʼamachasipjjañamawa. Ukhamtï lurapjjätajja, Jehová Diosasa awk taykamas wal kusisipjjani (Proverbios 1:8; 6:20; 23:22-25). *
16. 1) ¿Kunjamatsa Supayajj wayn tawaqonakar Diosat jitheqtayañ muni? 2) ¿Kunatsa Jehová Diosar munasiri amigonakanïñajj wakisi?
16 Supayajj amigonakamampi jan ukajj yaqha wayn tawaqonakampiw Diosat jitheqtayiristam. Amigonakar janiw sañajj chʼamakïspawa uk Supayajj sum yati. Jacob chachan Dina phuchapajj Jehová Diosar jan servir amigonakanïnwa. Ukaw familiaparusa juparusa jan walir purtʼasiyäna (Génesis 34:1, 2). Amigonakamatï Jehová Diosar jan munasipkchi ukhajja, kunanaktï Diosajj uñiski ukanakwa lurayapjjeristam. Ukajj Jehová Diosarusa familiamarus wal chuym ustʼayaspa, jumas ukhamarakiw jikjjatasisma (Proverbios 17:21, 25). Ukatwa Jehová Diosar munasiri amigonak thaqañamajj wali wakiskirejja (1 Corintios 15:33).
FAMILIAMAMPEJJ KUSISITAW JAKASISMA
17. ¿Kunsa familia taypin taqenis lurapjjañapa?
17 Familianjja taqeni Jehová Diosan ewjjanakaparjam sarnaqapjje ukhajja, kusisitaw jakasipjje. Ukhamasti, chachajj warmipar munasiñapawa, sum uñjañaparakiwa. Warmejj chachapar respetañapawa, istʼañaparakiwa. Proverbios 31:10-31 qellqatan parlki uka warmitsa yateqasiñapawa. Awk taykanakasti, Jehová Diosar munasipjjañapatakiw wawanakapar yatichapjjañapa (Proverbios 22:6). Awkinakasti familiapar ‘sum pʼeqtʼapjjañaparakiwa’ (1 Timoteo 3:4, 5; 5:8). Wawanakajj awk taykapar istʼapjjañapawa (Colosenses 3:20). Familia taypinjja pantjasiñajj utjakipuniwa, ukatwa humilde chuymanïñasa perdón mayisiñasa wakisi. Cheqansa Jehová Diosajj taqeniruw Biblianjja ewjjanak churistu.
^ Párrafo 12 Kunjamsa wawanakamar jarkʼaqapjjasma uk jukʼamp yatjjatañatakejja, Aprendamos del Gran Maestro libron 32 paginap liytʼapjjasma. Ukajj Jehová Diosan Testigonakapan luratawa.
^ Párrafo 15 Awk taykajj Diosan leyip pʼakintayañ munapjjani ukhakiw wawanakajj awk taykapar jan istʼapjjañapäkiti (Hechos 5:29).


text:
YATIYAÑATAKI (CONGREGACIONAN YATJJATAÑATAKI) Junio 2017
Aka revistajja, 2017 maran 31 de julio urut 27 de agosto urukamaw congregacionan yatjjatasiskani.
¿Jumajj amttati?
¿Aka qhepa phajjsinakan Yatiyañataki sat revista mistkäna uk liytʼtati? Ukhamächi ukhajja, aka jisktʼanakar qhanañchtʼma.
Jehová Diosaw llakinakasan chuymachistu
¿Cristianonakajj kuna llakinakansa matrimonionsa familiansa uñjasipjjaspa? Llakinakan uñjasisajja, ¿kunsa Diosamp chuymachtʼatäñatak lurasma?
Diosat katoqktan ukanak wali valoranit uñjañäni
¿Kunanaksa wali valoranit uñjañasa? ¿Kunjamsa wali valoranit uñjsna?
Janiw jaqerojj uñkatasak jan walit uñjañasäkiti
Jehová Diosan mä Testigopajja, callen jakiri wali colerir jaqeruw Diosan arunakap munasiñampi yatiykäna uka qhepat ¿kunas pasäna?
Jan waltʼayasiñanak askichañäni, sumankañatakis chʼamachasiñäni
Taqeniw suman jakasiñ wal munapjje. Ukampis jachʼa jachʼa tukusa, mayninakajj jan wal lurañsa munapkaspa ukham amuyasaw chuym ustʼayirjam parlapjje. Jan jupanakjamäñatakejj ¿kuns lursna?
‘Suma amuytʼasir warmïtawa’
Nayra Israel marka apnaqer David chachaw uka arunak Abigailar säna. ¿Kunatsa Davidajj ukham jachʼañchpachäna? ¿Kunsa Abigail warmin sarnaqäwipat yateqsna?
Kunatï jukʼamp wakiskirïki uk amtapuniñäni
¿Khitikis taqe kunjjar munañani? ¿Kunatsa jumajj uk yatiñama?
Jehová Diosan taqe kunjjar munañanïtap arjjatañäni
Jehová Dios sapaki apnaqañatak derechonïtap yatiñajj ¿kunanak lurañatakis yanaptʼistu?
¿Yatiyätati?
Jerusalenankir templon animalanak aljapkäna ukanakarojj ¿kunatsa Jesusajj “lunthatanaka” sasajj säna?


text:
¿Khitis jisktʼanakasar qhanañchaspa?
¿Jumajj kamsasmasa?
¿Ciencia toqet yatjjattʼatanaka?
¿Jaqenakan yatichäwinakapa?
¿Bibliach qhanañchistaspa?
BIBLIA QELLQERINAKAT MAYNEJJ AKHAM SASAW DIOSAT MAYISÏNA:
“Amuytʼa kankañay churita, [...] arunakamajj cheqapawa.” (Salmo 119:144, 160, Qullan Arunaka, 1992.)
Kunjamsa Bibliajj jisktʼanakap qhanañchi ukwa walja jaqenakajj uñjawayapjje.
¿Jumajj ukanakat yatiñ munarakismati?
Internetan jw.org/ay siski cheqar mantam.
LIYTʼAÑATAK Internetar mantam
100 jila arunakanwa Biblia liytʼasma
Biblia toqet jisktʼanaka ukat qhanañchäwinaka
Familianakatak yanaptʼanaka
UÑTAÑATAK Bibliat apstʼat videonaka
Wawanakatak yatichäwinaka ukat cantañataki
Wayn tawaqonakatak ewjjtʼanaka
Kunjamanakansa Diosar confiyatas uñachtʼaytan uka toqet parlir videonaka
APAQAÑATAK qellqatanaka
Diosan apayanit suma yatiyäwinaka sat folleto
¿Kunsa Bibliax chiqpachapuni yatichi? sat libro
Yatiyañataki ukat ¡Despertad! sat revistanaka
¿AKA JISKTʼANAKAT KAWKNÏRSA YATJJATAÑ MUNASMA?
¿Khitis aka Oraqe apnaqaski?
¿Tʼaqhesiñanakajj tukusjjpachäniti?
¿Jiwatanakajj jaktanipjjpachäniti?
Kunjamsa Bibliajj uka jisktʼanak qhanañchi uk yatiñatakejj Internetar jw.org/ay sat cheqar mantam.
(Uka tratadonak liytʼañatakisa ukat apaqañatakisa, QELLQATANAKA > LIBRONAKA UKAT FOLLETONAKA siski uka cheqar mantam)
Jukʼamp yatiñataki
¿KHITINAKAS JEHOVÁ DIOSAN MUNAÑAP LURASIPKI?
Internetan www.jw.org/ay sat cheqar mantasajja, ¿kunsa jikjjatäta?
Jehová Diosan Qhanañchirinakapajj kunsa lurasipki, kunjamsa Diosar yupaychapjje ukat jisktʼäwinakaman qhanañchäwinakapwa jikjjatäta.


text:
IV Aymar aru - Jakawi Ulaqa
Utjirinaka
Aymara kullanansuyu, Wiñaya Aymara Marka
16,17, 18 diciembre sañani phaxsi, 2004 marana
Jawstirinaka:
- Corporación de Asesores en Lengua y Cultura Aymara de Chile.
- Consejo Educativo Aymara de Bolivia
- Academia Peruana de Lengua Aymara de Perú.
Wakichirinaka:
- Corporación de Asesores en Lengua y Cultura Aymara de Chile. CEALC "Aymara Aru"
- Ministerio de Educación, Programa EIB
- Corporación nacional de Desarrollo Indígena, Subdirección.Norte.
- Instituto de Estudios Andinos Isluga de la Universidad Arturo Prat - Iquique.
- Asociación de Municipios rurales de Tarapacá.
Aynt'irinaka
- Minera Cerro Colorado.
- Minera Collahuasi
ZOFRI
ZOFRI - Zona franca de Iquique
Programa Origenes.
Ilustre Municipalidad de Iquique.
Ut'ayirinaka
- Consejo Nacional Aymara de Mallkus y T'allas (CNA)
- Gobierno Regional de Tarapacá
Jawst'awi chiqa:
- Universidad Artura Prat de Iquique
- Tarapacá, I Región, Chile.
Yatiwinaka
Aymara markaxa, jichhasa wiñayatakisa, kusa qamasaniwa utt'ayatatpachata: mä markaki mayacht'ata.
Aymara mayacht'ata markanakaxa utt'antapxiwa aka uraqisana mä wawaki; ch'amanchata chiqa irnaqawina.
Ispaña t'aqisiwa utt'atata marakasanxa irjasi yaqha qamasa, yaqha aru. Aymara aru, aymar qamasa jisk'achapxi aynacht'ayasa yaqha qamasanakaru.
Wuliwya, Piruw, Chile, Arxintina markanaka utt'ataxa juk'ampiwa aymaranaka t'aqisiwipaxa.
Yaqharu uñtaña, chuyma mayjt'ayañaxa janiwa wakiskiti, ukaruxa aymaranakxa ch'amanchastan jiwasaru kut'añataki. Ukhamawa aymara aruxa jichhakamasa arst'asipxiwa waljani uraqisana, t'akxata utjawisana. Chili markanaxa, uñt'itinakaxa yatiyapxistuwa utjatapa niyawa 14,000 aymara aru arust'asirinaka. Jupanakaxa kastillanuta arust'asirinakaru arkasaxa juk'at jik'ata t'unjasismachakiwa. Yatiqiri wawanakaxa yatiqapxiwa kastillanu aruna, ukahamaraki yatiwi yatiwirinakaxa kastillanu aruna arust'apxi.
Perú, Bolivia, Chile irnaqirinakaxa, jichhakamasa, janiwa sumaru sartayañaru kunsa wakichapxiti, aymara marka ch'amanchañataki.
Ukhama irnaqawinxa utt'asipxiwa jiwasanakan tamasanaka wakichañataki kunti jiwasanakataki wakisi, aymara aruta yatichaña, aymara aruta yatiqaña. Ukhamaruwa utt'asi Educación Intercultural bilingüe wakichawi, Aymara aruta yatichaña-yatiqaña. Ukataqixa amtatawa qillqañataki mayacht'aña qilqa chinunaka, suticht'ata "grafemario aymara". Uka amtampixa wakichasiwa irnaqawisanaka utt'ayaña aymara aruna. Uka amtawinakaxa mayacht'atañapawa aymara aruta arust'asirinakaru. Ukatakixa Wakichasiwa Nayrt'ir Aymara Ulaqa, Puno markana, 1998 marana; payir Ulaqaxa La Paz markana, 2000 marana, Kimsiri Ulaqaxa Tacna markana, 2002 marana. Jichhasti Pusiri Ulaqa Iquique markana.
Corporación de Asesores en Lengua y Cultura "Aymar aru", Universidad Arturo Prat (Instituto de Estudios Andinos Isluya), Ministerio de Educación (programa de Educación Intercultural Bilingüe), Subdirección nacional de Desarrollo indígena (CONADIN Norte), Asociación de Municipios Rurales de Tarapacá I Región wakinakaxa mayacht'asipxiwa wakichañataki IV Aymara Aru-Qamasa Ulaqa
Aymara aru qamasampi
Aymara jaqinakaxa arst'asiwa quimsa waranka warankanaka (3 milluna sañani), pusiru jaljatawa qara qamaña markanaka sañasawa Bolivia, Peru, Chile, Argentina. Taqi ukanakanxa aymara jaqinakaxa thalarpayatawa, p'inqata, irjayatata, jaytasipkiwa aymara aru. Ukhamawa jilapachasa jaqinakaxa pa arusta arsusipjirinakawa, yaqhipanakaxa kastillanu arutaki.
Jiwasanakan arusa, qamasa, kutikipjañatakixa utt'asipxiwa kunaymana wakichiwinaka. Ukanakaxa yant'apxiwa kutikipayaña, ch'amanchaña, arsusiña, jiwasanakana arusata. Yant'apxiwa aruskipayaña utasanakana, irnaqiwinakana, yatiyirinakana. Ukanakaxa janiwa taqikiti. Wakisiwa ch'amanchasiñasa aymar jaqinaka, jiwasanakan tamanakasa.
Kunti art'ataki akakamaxa nukt'istuwa irnaqaña IV Aymara Ulaqa, kust'atapuni aka Iquique Markana.
Nayrt'awi
Sayt'rinakan puriwapa. Miercoles, Diciembre 15
IV Aymara Ulaqa qalltawi. Jueves alwatana
- Sayt'irinakan qillqt'awi.
- P'iqichirinakan utt'awi.
- Qalltawi arst'iri. Tata Max Paredes. Presidente del Parlamento Aymara.
- Payiri art'awi. Tata Simòn Yampara. Aymaranakat yatiri.
- Arust'awi t'aqanaka:
- Mayir Arust'awi: Aymara Qamasa
- Payir arust'awi: Aru ch'ama, ayllu utampì.
- Kimsiri arust'awi: Jakawisa, aruist'awinakasampi.
Jueves jayp'u
- Mayir Arust'awi: Aymara Qamasa
- Payir arust'awi: Aru ch'ama, ayllu utampì.
- Kimsiri arust'awi: Jakawisa, aruist'awinakasampi.
Arust'awinaka mayacht'ata.
Jueves aruma
Anatt'awinaka
Arust'awinaka. Diciembre 17.
Kimsiri arst'awi: Tata Sergio Gonzales. Yatjateri, INTEn Jiliripa.
Pusiri arst'awi: Tata Walter Gutierrez. Presidente CEA-Bolivia.
Arust'awi t'aqanaka:
- Pusir Arust'awi: EIB amtawinaka. EBI Aymara markana.
- Phisqir arust'awi: Yatichirinak wakichaña. EIB..
- Sujtir arust'awi: Amtawi wakinaka EIB wikichawina.
Jayp'u
Arust'awi t'aqanaka:
- Pusir Arust'awi: EIB amtawinaka. EBI Aymara markana.
- Phisqir arust'awi: Yatichirinak wakichaña. EIB.
- Sujtir arust'awi: Amtawi wakinaka EIB wikichawina.
Arust'awinaka mayacht'ata.
Aruma
Anatawinaka.
Arst'awinaka. Sabado 18 dciembre.
Phisqir arst'awi: Tata Ignacio Apaza. Aymara Aru Yatiri.
Sujtiri arst'awi: Tata Rodolfo Cerron Palomino. Markanakasan Arupa Yatiri.
Arust'awi t'aqanaka:
- Paqalqu Arust'awi: Ayamra aru arusata yatiwi.
- Kimsaqalqu Arust'awi: Waki wakichawinakampi aymara aruta taqi tuqina
Jayp'u
- Paqalqu Arust'awi: Ayamra aru arusata yatiwi.
- Kimsaqalqu Arust'awi: Waki wakichawinakampi aymara aruta taqi tuqina
Arust'awinaka mayacht'ata.
Arust'awinaka amtanakampi IV Aymara Ulaqana.
Amtawinak waki.
V Aymara Ulaqa katikipayaña.
IV Aymara Ulaqa Tukuwi.


text:
© 1996 – 2009 The Office of the High Commissioner for Human Rights
This HTML version prepared by the UDHR in Unicode project, http://www.unicode.org/udhr.
UNANCHASA, aka pachana jaqejh munañanïsina, cheqpacha amuyasisa, cheqa thakir sarjhatasa, jilan sullkanjama arnaqasa, jan nuwasisa utjañaru wayt'asiñ yati;
UNANCHASA, jaqen walinkañapataki wakisir arunaka armasna, yaqhep jaqejh masinakaparu khuyañ autuyi, mututanakasti, uñatatasisa, wajcha kankañapa atipasna, jan khitirus ajhsarasa, cheq-cheqa qhana arumpi arustatasjhapjhe;
UNANCHASA, jaqen walinkañapataki inoqat arujha arjhatatäñapaw jan jaqe ñanqhachirinakaru ch'ajhwa qalítasna waninchapjhañapataki;
UNANCHASA, taqpacha markanakajh kunti munapjhe ukanaka jikjhatañatakiejh jupanakpacha sumäñat arusthapisipjhañapaw;
UNANCHASA, Mathapit Mayachat Markanakan Arupa taqjhatasna akham markanakajh amuyasi: Taqe mayniwa, chachas warmis, jaqe kankañanísinjha, ch 'amachasisna má ch 'ulla chachjama jaqen walinkañapa jíkjhatañaru wayt'asipjhe;
UNANCHASA, taqe mrakanakajh Matahapit Markanakamp chika akham amtapjhe: sapaqat markanjha aniw jaqejh inaki arknaqatäkaspati; jakañapans yänakapans arjhatatäñapaw;
UNANCHASA, Mathapit Markanakan amuyasitanakapa yatisina khuskat taqpachanipaw wayt'asipjhañapa phoqasiñapataki.
MAYACHAT MARKANAKAJH JACH'A MATHAPIWINAKAPAN JAQEN WALINKAÑAPATAKI INOQAT ARU YATIYI
Taqpacha jaqenaka, ayllunaka, markanaka, aka arunakaru iyau sasna ch'amachasipjhañapaw, isk'alalanakas, wayna tawaqonakas, chuymani jaqenakas, markapan qorpap manqhana yatichatäpjhañapaw. Ukhamarus qorpamarkanakampi jaya markanakampi arusthapisisa taqpacha markanakajh khuskat ch'amachasipjhatapampi alajh toqeru wayt asitapjaniw.
Taqpach jaqejh khuskat uñjatatäpjhewa munañapansa, lurañapansa, amuyasiñapansa, ukatwa jilani sullkanípjhaspas ukham uñjasipjhañapawa.
Taqpacha jaqenakajh chikasitapjhew; inajaqes, mistis, janq'os, ch'iyaras, chachas, warmis, amiris, wajchas taqe mayniw khuskat uñjatapjhe.
Ukhamaraki, janiw juk'ampíkaspas ukhama uñjasispati jach'a markanakaru isk'a markanakat sipanjha; taqpacha markanakajh tinkusitäpjhew, jaqenakapasti chikasitapjharakiw.
Sapaqat jaqejh jan khitirus ajhsarasa jakañapa, munañapa, amuyasiñapa, jaqe kankañapa taqjhatasiñapaw.
Janiw j aqenakat maynikisa uywarj ama aljhatäkaspati, ukhamarus jan jupa munasin janiw kuna urañarus, irnaqañarus wayt'asitäspati.
Janirakiw taqe jaqenakat maynikis khuyaña mutuñanakampi chhojrinchatäñapati.
Jaqejh, jaqëtapat layku, kauki markankipansa jaqe kankañapajh wali chaninchatëñapaw.
Jiliri p'eqeñanakajh taqe mayniru khuskat uñjapjhañapaw. Taqe mayniw arjhatatäñapa; kunapachati markanakan hualinkañapataki inoqat arunaka khitis t'unjaña munaspa ukajha, qhananchatäñapaw.
Khititejh ñanqhachat uñjasisp ukajha, jach'a j ilirinakaruwa yatiyasiñapa arjhatatäñapataki.
Janiw khitis markapana mutuyatäniti, janirakiw khitis markapata alismukutäniti.
Taqe mayniw juchanchata uñjasisa mä cheqa arun jilirimpi ist'ayasiñap wakisi qhananchayasiñataki, uka qepatsti cheq cheqaru t 'aqayasiñataki.
1. Janiw khitirus jucharu jalantatjama uñjañäkiti, khititejh lutintata uñjasispajha, ch'ajwa t 'aqeri j ilirin nayraqatapan mä arjhatasirimpi taqjhatat qhananchayasiñapaw, ukchañkamasti jan juchanjama uñjatäñapaw.
2. Markasana yaqha markanakansa wakisiri inoqat arunak phoqasawa jucharu jalantirinakarojh uñjaña, mutuñanakasti juchanakampitj amaw wakisitäñapa.
Janiw k'umiñas, ñanqachañas, ch 'inanchañas utjkaspati jaqen kankañapjhata, utapjhata, qellqasitapjhata. Taqe maynir arjhatañatakiw kamachit jach'a arunakas qellqanakas utji.
1. Markapanjh taqe mayniw kawkiruti sarañ muni ukarojh saraskakispaw; kauki ujarus utjnoqasiñ munipaniha utjnoqasiskakispaw, janiw khitis kuns sañapäkiti.
2. Markapatsa yaqha markatsa taqe mayniw mistuñ munipanjha mistukispaw, pachparu kutt ' aña munipans kutt'askakispaw.
1. Khitiruti ñanqhachañataki arknaqasipkasp ukajha, kaukir markampis arjhatayasiskakispaw.
2. Uka arjhatañasti janiw ina juchanakamp juchanchasir jaqetakfkiti, ukhamarus haniw Mayachat Markanakan inoqat aruparu jan phoqeri jaqetakïkiti.
1. Janiw mä ch 'ulla jaqes jan markanejh utjkiti.
2. Janirakiw jaqerojh markapjama uñtasitapjha apaqañjamäkiti, ukhamarus khitis markap lanti yaqha markampi trukasikispaw, munaña patjamaw.
1. Yoqallanakas imillanakas chuymaniptjhasin paninchasipjhakispaw munasinjha, janiw khitis jark 'askaspati; chachas warmis purapatha uñjasipjhañapaw paninchasiwinsa jaljtasiwinsa.
2. Chachamp warmimpi panipa arusthapisisakiw paninchasiñapatak wakisi.
3. Auki, tayka, wawanakapas ayllu taypin saphipjama inoqataw, ukatwa ayllumasinakapat jach'a jilirinakapats arjhatat uñja sipjhañapaw.
1. Taqe jaqetakiw wakisi utanïña, oraqenïña, jupa sapas ayllumasinakapampi chikas.
2. Janiw khitisa utaps oraqeps inaki aparkaspati.
Akhama inoqat arú utji: Taqe maynin munañapatjamaw yupaychañapas amuyasiñapas. Kuna munañanakaps, amtañanakaps, amuyasitanakaps trukaña munasina trukakispaw; ukanaksti taqe jaqen nayraqatapata arsuña, mayninakar yatichañsa, kauki toqeru ch 'eqeyañsa.
Taqe maynejh kuna amuyasitanakapsa arsukispaw, ukhamarak yaqha jaqenakan amuyasitanakap qatoqasina ch'eqtatayakispaw markapans yaqha markanakansa, janiw khitis jark'askaspati.
1. Taqe mayniw munañapata yaqha jaqenakampi arusthapisisa mathapisiskakispaw jan ch'ajhwa apanaqasna.
2. Janiw khitirus ch'amakamajh kuna amtawiñarus mantayksnati.
1. Taqe markanakanjh jach'a jilirinakapajh jaqen munañapata uskutäpjhañapaw. Taqe jaqesti jaqe masipan munañapata jilirjama ajllitakispaw.
2. Jaqenakajh khuskata, taqe maynin taypita, jilirjama markapa aski apnaqañatakiejh khitirus aj llisipkakispaw.
3. Ayllunakan, markanakan munañapaw mä qhauqha marat mara jilirinakaparu cheqa ajlliñajh. Uka amtatanakapasti janiw khitis q'eutaykaspati.
Jaqejh mä markan utjasina masinakapamp chika, walinkañapana, k'umara utj añapana, yatiñapana, yänak jikjhatasitapana, arjhatatäñapaw. Uka ch'amapampi lurañanakansti jilirinakajh yaqha jilirinakamp arusthapisisa mayni markanakampi yanapt'ayasispaw.
1. Taqe mayniw kun luraña munipansa Iurakispaw; yaqha jaqetaki Iuratanakapasti chaninchatäñapaw; inakt'awinsti jan luraña utjatap layku, yanapatäñapaw.
2. Khuska jaqetaki kipka lurañanakanjh kipkarakiw chaninchañ wakisi.
3. Taqe ch'amachasiri jaqejha Iuratapat chanip qatoqasiñapaw, ukampisti warmipa wawanakapamp chika jaqjama utjañapataki, jani ukhamäsp ukasti yanapatäñapaw.
4. Taqe mayniw jupjama ch'amachasir jaqenakamp mathapisiñ munasinjh mathapisiskakispaw wakisitanakap arjhatasiñataki.
Ch'amjasiri jaqejh sapa mara phoqasina samarañapaw wakisita, ukhamaraki jan lurawi urunakanjh. Uka samarawinakapansti ch'amjasiskaspas ukhama chanichatäñapaw.
1. Khitis inakt'aspa usuntasna, ijmaptasna, usurmuktasna, achachiptasna, janiraki qolqenïspa isi, manq'a, qollanaka alañataki, marka jach'a jilirejh wajcha jaqerjama uñjasna yanapañapaw, ukatakisti kunaymana yanapanakaw utji.
2. Wawachiri warminakajh, asunakajh taqe isk'a wawanakapas khuskata arjhatatäñapaw.
1. Taqe mayniw yatichatäñapa. Uka yatichawejh janiw qelqaña mayatakïkaspati, taqe kuna yateqañatakïñapaw, chanin 'uka yateqawimpejh wayt 'asiñataki.
2. Yateqawejh inakïñapaw, ukhamat wayna tawaqonakas juk'ampi yatiñanakaru arkañ munasinjha arkasipkakispaw, ukatakisti jach'a jilirejh taqe maynitaki yanapanak uchañapaw.
3. Sapa maynin jaqe kankañapa wayt'asiñapataki, inoqat aru taqjhatañataki, markasana maya markanakampinsa jaqe masisaru yäqañataki, jaqen amuytasitanakap jan jark'atäñapaki, ukatakiw taqe mayniru churatäñapa. Auki taykakiw munañanejh ajliiñataki kuna yatiñanaks wakisispa wawanakapataki.
1. Taqe jaqen munañapankiw masinakapampi chika ch'amasisa aski yatiñanak jikjhatañataki ayllupatakis markapatakis, ukhamarak uka yatiwinakampejh juk'amp wayt'asita utjañatakispaw.
2. Sapa mayninkakiw amuytasitanakapas, luratanakapas, qellpatakapas; janiw khitis jupankaspas ukhama ukanakjh uñstaykaspati. Maynin inoqatapa lunthatirejh cheqanchatäñapaw.
Khitis wayt 'askakispaw taqe jaqenakan walinkañapataki, aka inoqat aru phoqasiñapataki; ul:hamatjamaw markasans mayni markanakans cheqa thakiru sarj hatañasataki.
1. Sapa mayniw aylluparu yächañapa kunat-ti ayllup manqhanakwa kankañapjha jikjhatani.
2. Janiw khitis munañap-pin lurkaspati kunat-ti ayllu masipaw ñanqhachata uñjasispa, ukhamarus taqe mayniw sayt'apjhaspa ñanqhachataru arjhatañataki. Uka lantinjha taqpachani kamachit arunaka phoqasna, suma jakañ thaki patjharu sarjhatasna, jan pitu uñstayasna mä ch'ulla chachjama nukt'añasaw taqe maynin walinkañapa.
3. Aka Mathapita Markanakan Arupajh janipiniw khitis maykiptkaspati munañapa lurañataki. Wakisiw inoqata arupa arjhataña.
Janiw kaukir markasa, khiti jaqesa sapapakis masinakapampis arusthapisinsa, j aqen walinkañapatak inoqat arunaka q'eujtayasna kuna lurañanakamp, amtañanakamp tumpampi, jaqeru arknaqasina, munañanakapa, yatinoqtatapa, irnaqasiñanakapa, amuyasiñanakapa apaqapkaspati.


text:
Aka yatichäwinakaniwa
MAYO 29, 2017–JUNIO 4, 2017
3 “Phoqham kuntï lurañatak arskta ukjja”
¿Kunanak lurañsa Jehová Dios nayraqatan arsuwayta? ¿Arsuwaykta ukarjamat phoqaskta? ¿Bautizasiñataki Diosar arsuwaykta ukamp phoqasktati, casaraskta ukan arsutamampejj phoqaraktati? Aka yatichäwinjja, Jefté chachata ukhamarak Ana warmit yateqasisajj kunjamsa arsutanakas Diosar phoqsna ukwa yatjjataskañäni.
JUNIO 5-11, 2017
9 ¿Diosan Reinopajj kunanaksa chhaqtayani?
Jehová Diosajj kunjam jakasiñsa paraison churistani uk sapa kutiw amuytʼtanjja. Aka yatichäwinjja, mä suma oraqen sum jakañasatakejj kuna jan walinaksa Diosajj chhaqtayani ukwa uñjaskañäni. Ukaw Diosar taqe chuyma confiyañatakisa, aguantaskakiñatakis yanaptʼistani.
14 Sarnaqäwi: Criston soldadopäñwa amtawayta
JUNIO 12-18, 2017
18 ‘Aka mundpachana jachʼa Juezajj’ cheqaparuw taqe kunsa luri
JUNIO 19-25, 2017
23 ¿Jehová Diosjamati taqe kunsa cheqapar uñjta?
Awisajj jiwasakiw ina chʼusatsa tʼaqesksna jan ukajj yaqharus tʼaqesiyapkaspa ukham amuysna, ukhaw altʼat chuymanïtasasa, Diosar confiyatasasa, taqe chuyma servitasas yantʼat uñjasispa. Aka yatichäwinjja, José waynampita, Nabot chachampita ukhamarak jan judío cristianonakampit yatjjataskañäni, ukaw Jehová Diosat yateqasisin cheqaparjam uñjañatak yanaptʼistani.
JUNIO 26, 2017–JULIO 2, 2017
28 ¡Taqe chuyma yanaptʼatamajj Jehová Diosar jachʼañchpan!
Jehová Diosajj taqe kunanëjjewa janiw kunsa churksnati, ukampis gobiernopar yanaptʼañataki chʼamachasktan ukhajja, Jupajj wal kusisi. Jueces 4, 5 jaljanakanjja, Diosar serviñataki chʼamachasitasasa, ewjjanakapar istʼasirïtasasa Diosatakejj wali askïtapwa yateqañäni.


text:
YATIYAÑATAKI (CONGREGACIONAN YATJJATAÑATAKI) Mayo 2017
Aka revistajja, 2017 maran julio phajjsin 3 urut 30 urukamaw taman yatjjatasiskani.
‘Yaqha markat’ jutirinakarojj Jehová Diosar servisipkakiñapatak yanaptʼañäni
Jehová Diosar jan uñtʼapki ukanakarojja, ¿kunjamsa Diosan arunakap yatiysna?
Yaqha markat jutirinakan wawanakapar yanaptʼañäni
Yaqha markat jutiri awk taykanaka, ¿kunjamsa wawanakamar Jehová Diosat sum yatichapjjasma? ¿Kunjamsa yaqhanakajj yanaptʼaraksna?
SARNAQÄWI
Oqaräkasas Diosan arunakap yatiyapuntwa
Walter Markin jilatajj janiw istʼkiti, ukampis Jehová Diosar servisajj kusisitawa, walja bendicionanak katoqawäraki.
Munasiñamajj jan thayarpanti
Nayrïr cristianonakajj janiw nayrjam munasjjapjjänti. ¿Kunas Jehová Diosar taqe chuyma munasiskakiñatak yanaptʼistaspa?
“¿Akanakat sipansa jukʼampit munista?”
Jupatak kunas nayrankañapa ukwa Jesusajj Pedror yatichäna. ¿Kunsa Jesusan arunakapat jichhürunakan yateqsna?
Gayo jilatajj sumwa jilat kullakanakar katoqäna
¿Gayojj khitïnsa, kunatsa jupat yateqasiñasajj wakisi?
Wakiski ukampik jakasisajj kusisitäpjjtwa
¿Kunatsa mä chacha warmejj wakiski ukampik jakasiñ amtapjjäna? ¿Kunas ukham lurañatak yanaptʼäna? ¿Kunatsa ukham lurasajj wali kusisitäpjjäna?
¿KUNANAKAS IMATÄSKI?
“Diosan Arup yatiyañatak chʼamañchtʼata, munasiñan phoqtʼataw sarjjapjjayäta”
1922 maran apaskäna uka jachʼa tantachäwi qhepatjja, ¿kunjamsa Estudiantes de la Biblia jupanakajj “Reyimpita, Reinompita yatiyapjjam” siskäna uka arunakarjam phoqapjjäna?


text:
4 yatichäwi
¿Khitis Jesucristojja?
1. ¿Kunjamsa Jesusan jakäwipajj qalltawayi?
Jaqenakat sipansa, janïr aka Oraqen naskipanjja Jesusajj mä ajayjamaw alajjpachan jakäna (Juan 8:23). Jehová Diosan nayrïr luräwipawa ukat taqe kun lurañapatakisa juparakiw Diosar yanaptʼäna. Biblianjja “Awkin mä sap[a] Yoqapa” satawa. Kunattejj Diosajj jupa saparukiw nayraqat luratayna (Juan 1:14). “Aru” sat sutimpirakiw uñtʼasi, kunattejj jupaw awkipat yatiyirïna. Proverbios 8:22, 23 ukat Colosenses 1:15, 16 liytʼäta.
2. ¿Kunatsa Jesusajj aka Oraqer jutäna?
Diosaw wawapar aka Oraqer khithanïna. Ukatakejja, qollan ajayun yanaptʼataw Yoqapan jakawipjja María sat mä virgen tawaqon purakapar uchäna. Ukhamajja, Jesusan awkipajj janiw mä jaqëkänti (Lucas 1:30-35). Ukat Jesusajj akanak lurañatakiw aka Oraqer jutäna: 1) kunatï Diosat cheqäki uk yatichañataki, 2) jan waltʼäwin jikjjatasisas kunjamsa Diosan munañap lursna uk yateqasiñasataki, 3) ukat “jaqenakar qhespiyañataki” jan juchani jakäwip churiri. Mateo 20:28 liytʼäta.
3. ¿Kunatsa mä qhespiyawejj wakisïna?
Mä qhespiyawejja, kuntï maynejj yaqhan jakäwip qhespiyañatak churki ukawa (Éxodo 21:29, 30). Cheqansa jiwañas ukat awkiptañasa janiw Diosan amtapankkänti uk sum yattanjja. Diosaw Adanarojj sum ewjjtʼawayi, jan istʼaskäta ukhajja, “cheqpachan jiwäta” sataynawa. Ukhamajj Adanatï Diosar istʼasapän ukhajja, janiw jiwkaspänti (Génesis 2:16, 17; 5:5). Bibliarjamajja, Adán toqnamaw jiwañajj Oraqer ‘mantani’. Mä arunjja, Adanan pantjasitap laykuw taqe wawanakapajj juchararapjje, ukhamatwa jiwañas utjaraki. Ukatwa taqenis mä qhespiyir muntanjja. Romanos 5:12 ukat 6:23 liytʼäta.
Ukhamajj ¿khitis juchanakasat ukat jiwañat qhespiyistaspa? Jiwjjtan ukhajja, taqenis juchanakas laykuw jiwasktanjja. Ukat mä pantjasir jaqejja, janiw yaqha jaqenakar qhespiyañatakejj jakäwip loqtkaspati. Salmo 49:7-9 liytʼäta.
4. ¿Kunatsa Jesusajj jiwäna?
Jiwasanakat sipanjja, Jesusajj jan pantjasiri ukat jan juchani ukhamänwa. Ukhamajj janiw juchanakapat jiwkänti, jan ukasti jaqenakan juchanakap laykuw jiwawayi. Ukham wali munat wawapar khitanisinjja, Jehová Diosajj qhawqsa munasistu uk qhan uñachtʼayi. Ukat Jesusajj ukhamarakiw munasiñap uñachtʼayistu, awkipar istʼasa, jakäwip churasa, ukhamat juchatsa ukat jiwañatsa qhespiñasataki. Juan 3:16 ukat Romanos 5:18, 19 liytʼäta.
5. ¿Jichhürunakan kunsa Jesusajj luraski?
Jesusajj aka Oraqenkäna ukhajja, usutanak qolläna, jiwatanak jaktayäna ukat khitinakatï tʼaqhesipki ukanakarus yanaptʼarakïnwa, ukham lurasinwa Jehová Diosar taqe chuyma istʼapki ukanak laykojj kuns jutïrin lurani uk uñachtʼayäna (Mateo 15:30, 31; Juan 5:28). Ukat jiwjjäna uka qhepatjja, Diosaw mä ajayjam alajjpachan jakañapatak jaktayjjäna (1 Pedro 3:18). Ukatwa Jesusajj Diosat taqe munañaniñ katoqañataki suyäna, ukat Jehová Diosajj aka Oraq apnaqañapatakiw munañanïñjj churäna (Hebreos 10:12, 13). Jichhürunakanjja, Jesusajj alajjpachan apnaqaski, ukat arkirinakapajj uka suma yatiyäwi oraqpachan yatiyasipki. Daniel 7:13, 14 ukat Mateo 24:14 liytʼäta.
Niyaw Jesusajj uka chʼamampejj mä Reyjam taqe kunanakatï jaqenakar tʼaqhesiyki ukanak chhaqtayjjani. Ukat taqe khitinakatï Jesusar iyawsapki ukanakajja, wali kusisitaw mä paraison aka Oraqen jakasipjjani. Salmo 37:9-11 liytʼäta.
Jukʼamp yatiñataki
¿Kunsa Bibliax chiqpachapuni yatichi?


text:
DIOSAR JAKʼACHASIPJJAM
Diosajj Jupar thaqherinakarojj bendiciwa
¿Diosar kusisiyañatak chʼamachasipki ukanakarojj Jupajj askit uñjpachati? Yaqhepajj janiwa sasaw sapjje, kunattejj Diosajj janis jiwasan askis munkaspa ukhamwa amuyapjje. Ukham amuyasajj Diosar jan uñtʼapjjatapwa uñachtʼayapjje. Ukampis Jehová Diosajj servirinakapan chʼamachasitap wali askitwa uñji sasaw Bibliajj qhanañchistu. Kuntï apóstol Pablojj Hebreos 11:6 qellqatan siskäna uk jichhajj yatjjatañäni.
¿Kunas Diosar kusisiyañatakejj wakisi? “Janiw Diosarojj jan iyawsañampejj kunapachas kusisiyksnati” sasaw Pablojj säna. Kunjamtï amuyktanjja, Pablojj janiw “chʼamawa” siskiti, jan ukasti janiw “kunapachasa” sasaw säna. Ukhamajja, Diosar kusisiyañatakejj iyawsäwinïñajj wali wakiskiripuniwa.
Ukampis ¿iyawsäwinïñatakejj kunas wakisi? Nayraqatjja, ‘Diosan utjatapwa iyawsañasa’, kunattejj Jupan utjatapat pächasna ukhajj janiw Diosarojj kusisiyksnati. Ukampis janiw ukakïkiti, “supayanakas” jan ukajj sajjranakas Diosan utjatap ‘iyawsapjjarakiwa’ (Santiago 2:19). Jiwasatï ‘Diosan utjatap iyawsañäni’ ukhajja, munañaparjam sarnaqañatakiw chʼamachasiñäni (Santiago 2:20, 26).
Ukatjja, Diosajj jaqenakar “bendecirïtapa” iyawsañasarakiwa. Diosar iyawsir jaqejja, kuntï Jupar kusisiyañatak lurki ukajj jan inamayätap qhan amuyi (1 Corintios 15:58). Diosajj bendicirïtap pächasna ukhajj janiw Juparojj kusisiyksnati (Santiago 1:17; 1 Pedro 5:7). Diosajj janiw churasirïkiti, janiw jiwasan askis munkiti, janirakiw askit uñjkistuti sasin amuyasksna ukhajja, janiw Juparojj cheqpachapun uñtʼktänti.
¿Khitinakarus Diosajj bendici? “Jupar thaqerinaka[ruw]” bendici sasaw Pablojj säna. Biblia jaqokipañatak mä yanaptʼajj akham siwa: ‘thaqhaña’ sasin griego arut jaqokipatäki uka arojja, janiw “thaqher saraña” sañ munkiti, jan ukasti Diosar “yupaychaña” sañ muni. Yaqha qellqatasti akham sarakiwa, uka griego arojja, taqe chuym chʼamachasisa ukat jan qarjtasa yupaychaña sasaw amuytʼayi. Ukhamajja, Jehová Diosajj khitinakarutï Jupar taqe chuyma munasiñat yupaychapki ukanakaruw bendici (Mateo 22:37).
Diosajj bendicirïtap pächasna ukhajj janiw Juparojj kusisiyksnati
¿Kuna bendicions katoqapjjani? Paraisoptayat Oraqenwa wiñay jakañ katoqapjjani, ukasti Diosajj kunja munasirisa ukat churasirisa ukwa uñachtʼayani (Apocalipsis 21:3, 4). Ukat jichhürunakansa, khitinakatï Diosar thaqhapki ukanakajj walja bendicionanakwa katoqapjje. Diosan qollan ajayupampi ukat Biblian yanaptʼapampejj wali kusisitaw jakasipjje (Salmo 144:15; Mateo 5:3).
Kunjamtï yateqawayktanjja, Jehová Diosajj Jupar yupaychañataki chʼamachasipki ukanakarojj wali askitwa uñji. Ukaw Jupar jukʼamp jakʼachasiñatak yanaptʼistu. Ukhamajj Jehová Diosan bendicionanakap katoqañatakejj kuna kasta iyawsäwinïñas wakisi uk ¿janit yatjjatañ munkasma?
Aka phajjsin Biblia liytʼañataki:


text:
16 YATICHÄWI
Diosar adorañwa amtañama
1, 2. ¿Kunanaksa jisktʼasiñama, kunatsa ukanak jisktʼasiñajj wakisejja?
DIOSARUW adorapjjta jan ukajj yupaychapjjta sasin waljaniw sapjje, ukampis kuntï Diosajj uñiski ukanakwa lurapjje yatichapjjaraki, ukwa jichhakamajj Bibliat yateqtanjja (2 Corintios 6:17). Ukatwa Diosajj ‘Jachʼa Babiloniata’, mä arunjja kʼari religionanakat mistjjapjjam sasin sistu (Apocalipsis 18:2, 4). ¿Kunsa jumajj luräta? Sapa mayniw kunsa lurañäni uk amtjjañasa. Ukhamasti akham jisktʼasiñasawa: “¿Diosarojj kunjamtï jupajj munki ukhamti adorañ muntjja? Jan ukajj ¿kunjamtï nayratpach adorkayäta ukhamcha adorañ munaskaktjja?” sasa.
2 Jumatï kʼari religión jaytanukjjsta, jan ukajj renunciañatak mä carta jaytjjaraksta ukhajja, walik ukham lurtajja. Ukampis inas chuymamanjja kʼari religionanakan costumbrenakap lurañ munaskaksta. Uka costumbrenakat jichhajj mä qhawqha yatjjatañäni, ukatjja kunatsa uka costumbrenakarojj kunjamtï Jehová Diosajj uñjki ukham uñjañasaraki uk yateqarakiñäni.
¿IDOLONAKAR ADORAÑASA JIWATANAKATAK REZAÑASA WALIKÏSKITI?
3. 1) ¿Kunatsa yaqhepatakejj idolonak jaytañajj chʼamakïspa? 2) ¿Idolonakampi Diosar adorañat Bibliajj kamsisa?
3 Yaqhep jaqenakajja idolonakaruw adorapjje jan ukajj altaranakwa utanakapan lurasipjje, walja maranakaw Diosarojj ukanakamp adorapjje. Jumatï ukham lurstajja, Diosar ukanakampi jan adorañajj mayjäspawa, janiw walïkiti sasaw amuyarakisma. Ukampis ak amtañamawa, Jehová Diosaw kunjamsa jupar adorañasa uk yatichistu. Jupajj janipuniw idolonakampi adorañas munkiti, Bibliajj uk sum qhanañchistu (Éxodo 20:4, 5 liytʼañataki; Salmo 115:4-8; Isaías 42:8; 1 Juan 5:21).
4. 1) ¿Kunatsa jiwatanakatakejj jan rezañasäki? 2) Jiwatanakamp jan parlapjjamti sasin ¿kunatsa Jehová Diosajj israelitanakar säna?
4 Yaqhepanakajj jiwat familiaranakapan walikïsipkañapatakejj kunayman costumbrenak lurapjje, ukhamatwa tiempsa aptʼasipjje, chʼamsa tukupjjaraki. Amuytʼañataki, Diosaruw jiwatanakatak rezarapipjje jan ukajj orarapipjje. Yaqhepasti kunatï jiwatanakaru gustkäna ukanak lurapjjaraki, jan ukajj yanaptʼa mayisipjjaraki. Ukampis kunjamtï Biblian yateqktanjja, jiwatanakajj janiw yanapkistaspati ni jan walinaksa lurapkistaspati, janirakiw yaqha cheqansa jakapkiti. Jiwatanakampi parlañajj janipuniw walïkiti. Jupanakamp parlañ munasajj inas arunakap istʼsna, ukampis demonionakan arupakïspawa. Ukatwa Jehová Diosajj israelitanakar janipun jiwatanakamp parlapjjamti ni chʼamakaninakarus sarapjjamti sasin säna (Deuteronomio 18:10-12; 26, 31 qhanañchäwinak uñjjattʼäta).
5. ¿Kunas Jehová Diosar idolonakampi jan adorañatakisa, jiwatanakar jan adorañatakis yanaptʼiristam?
5 Jehová Diosar idolonakampi jan adorañatakisa, jiwatanakar jan adorañatakisa, ¿kunas yanaptʼiristam? Biblia liyiñaw yanaptʼiristam, liykasinjja kunjamsa Diosajj ukanakar uñji ukwa amuytʼañama. Juparojja idolonakampi adorañasa, jiwatanakar adorañasa “ajjtasiyiwa” (Deuteronomio 27:15). Maysa toqetjja, kunjamtï Jehová Diosajj jan walinakar uñjki ukham uñjañatakejj sapüruw yanaptʼa mayisiñama. Kunjamtï munki ukham adorañatakis mayisiñamarakiwa (Isaías 55:9). Kʼari religionan uñstayat costumbrenak armañatakejja Jehová Diosaw yanaptʼätam, ukjjat janipun pächasimti.
¿NAVIDAD FIESTA AMTAÑASATI?
6. ¿Kunatsa Jesusan nasïwipajj 25 de diciembre urun amtasi?
6 Navidadajj wali uñtʼatawa. Jesusan nasïwipsa amtapkaspa ukhamwa jila parte jaqenakajj amuyapjje. Ukampis ukajj janiw cheqäkiti, Navidadajj kʼari religionanakan uñstayatawa. Mä librojja, 25 de diciembre urunwa Diosar jan adoriri romanonakajj intin mistunitap uruyapjjerïna sasaw qhanañchi. Jesusajj janis 25 de diciembre urun naskchïnjja, Iglesia pʼeqtʼirinakaw Diosar jan adorir jaqenakan cristianöpjjañap munapjjäna, ukatwa uka urojj Jesusan nasïwip amtañ qalltapjjäna (Lucas 2:8-12). Ukampis Jesusan arkirinakapajj janiw Navidad amtapkänti. Los orígenes sagrados de las cosas profundas librojj siwa: “Jesusajj naskäna ukhat pä patak maranak qhepatjja, janiw khitis Jesusan nasïwipat yatkänti ni kunapachas nasïna uksa yatiñ munapkarakïnti” sasa. Navidadajja, Jesusajj aka oraqenkkäna ukhat walja maranak qhepatwa uñstaskäna.
7. ¿Kunatsa cristianonakajj Navidad jan amtapki?
7 Navidadan regalonak churasiñasa, ukan fiestanak lurañasa, Diosar jan servir jaqenakan uñstayatätap waljaniw yatipjje. Ukatwa Inglaterra markansa Norteamérica toqenkir yaqhep markanakansa, Navidad amtañajj mä tiempojj wali jarkʼatäna. Navidad amtir jaqenakajj castigatäpjjänwa. Ukampis tiempompejja, wasitampiw amtañ qalltapjjäna. ¿Kunatsa cheqpach cristianonakajj Navidad jan amtapki? Jupanakajj taqe kunanwa Jehová Diosar istʼañ munapjje.
¿CUMPLEAÑONAK AMTAÑASATI?
8, 9. ¿Kunatsa nayrïr cristianonakajj cumpleañonak jan amtapkäna?
8 Niya taqe jaqenakaw cumpleaño amtapjje. ¿Cristianonakajj amtapjjañaparakiti? Biblianjja, pä cheqanakwa cumpleañonakat parli, amtapkäna uka jaqenakajj janiw Jehová Diosar servipkänti (Génesis 40:20; Marcos 6:21). Cumpleañonakajj kʼari diosanakar jachʼañchañatakiw amtasirïna. Ukatwa nayrïr cristianonakajj “Diosar jan serviri jaqenakan uñstayatätap laykojj cumpleañonak jan amtapkänti” (The World Book Encyclopedia).
9 Nayra tiempon jakiri romanonakasa griegonakasa, jarkʼaqer espiritunïtanwa, maynejj naski ukhaw uka espiritojj ukanki, jakäwinsa yanaptʼasirakiwa sasaw amuyapjjerïna. Mä librosti akham sarakiwa: “Uka espiritusti mä diosampi mayachatänwa, uka diosajja mara phoqer jaqen urupanwa mara phoqarakïna” sasa (The Lore of Birthdays [La tradición de los cumpleaños]).
10. ¿Kunatsa cristianonakajj cumpleañonak jan amtapjjañapäki?
10 Kʼari religionan uñstayat fiestanakarojja, ¿kunjamsa Jehová Diosajj uñji? (Isaías 65:11, 12). Jehová Diosatakejj uka fiestanakajj janiw walïkiti. Ukatwa cristianonakajj kʼari religionan uñstayat cumpleañonaksa ni yaqha ukham fiestanaksa amtktanti.
¿KUNJAMSA FIESTANAKAJJ UÑSTÄNA UK YATIÑAJJ WAKISITI?
11. 1) ¿Kunatsa yaqhep jaqenakajj fiestanak amtapjje? 2) ¿Kunas jumatakejj jukʼamp wakiskirïñapa?
11 Yaqhep jaqenakajja, Navidadasa yaqha fiestanakasa kʼari religionan uñstayatätap yatipjjewa, ukampis uka fiestanak amtasipkakiwa. Familiampi qamartʼañatakikiwa sasaw sapjje. ¿Jumajj ukhamarakti amuyta? Familiasampi qamartʼañajj janiw jan walïkiti. Familiajj Jehová Diosan uttʼayatawa, jupanakampi sum apassna ukwa jupajj muni (Efesios 3:14, 15). Ukampis kʼari religionan uñstayat fiestanak amtasin familiasampi sum apasiñat sipansa, Jehová Diosampi sum apasiñatakiw chʼamachasiñasa. Apóstol Pablojj akham sänwa: “Luratanakamajj Tatitutak walïskiti janicha ukjja amuyapjjapunim” sasa (Efesios 5:10).
12. ¿Kuna fiestanakas Jehová Diosatak jan walïkaspa?
12 Fiestanakajj kunjam uñstayatasa uk yatiñajj janiw wakiskiti sasaw waljanejj amuyapjje. Ukampis Jehová Diosajj janiw ukham amuykiti. Kʼari religionan uñstayat fiestanakasa, jaqenakaru, mä markaru jachʼañchir fiestanak amtañasa Diosatakejj janiw walïkiti. Amuytʼañatakejj nayra egipcionakat parltʼañäni. Jupanakajja kʼari diosanakaparu adorañatakejj walja fiestanakanïpjjänwa. Israelitanakajja, Egiptot sarjjapjjäna uka qhepatjja, egipcionakan costumbreparjamaw mä fiesta lurapjjäna. Uka fiestajj Jehová Diosarus jachʼañchkaspa ukhamwa amuyapjjäna, ukham lurasinjja Diosan castigataw uñjasipjjäna (Éxodo 32:2-10). Isaías profetajj ‘janipun kuna qʼañurus llamktʼapjjamti’ sasaw sistu (Isaías 52:11 liytʼañataki).
SUMA ARUNAKAMPIW PARLTʼAÑAMA
13. ¿Kunanaksa fiestanak amtañ jaytjjasajj jisktʼasisma?
13 Fiestanak amtañ jaytjjasajja, inas akham jisktʼaschïta: “Trabajir masinakajatï, ¿kunatsa nanakamp chikajj Navidad jan amtkta sasin jisktʼapjjetani ukhajj kunsa luriristjja? ¿Kunsa Navidadan mä regalo churapjjetani ukhajj luriristjja? Warmijasa jan ukajj chachajasa nayamp chikaw fiesta amtañama sitani ukhajja, ¿kunsa luriristjja? Wawanakajajj fiestanaka jan ukajj cumpleañonak luriri yaqhanakar jan uñchʼukipjjañapatakejja, ¿kunsa luriristjja?” sasa.
14, 15. Maynitï “feliz Navidad” sätam, jan ukajj mä regalo churätam ukhajja, ¿kunsa lurasma?
14 Maynitï kunatsa fiestanak jan amtkta sasin jisktʼätam ukhajja, amuytʼasisaw kunsa sañama jan ukajj kunsa lurañama. Sañäni, maynitï “¡feliz Navidad!” sätam ukhajja, “yuspära” sañamakiwa. Ukampis maynitï jukʼamp yatiñ munanejja, kunatsa fiestanak jan amtkta ukwa qhanañchtʼañama. Ukampis munasiñampi, respetompi, ukhamarak wali amuyumpiw qhanañchtʼañama. Bibliajj akham siwa: “Arunakamajj sumapunïpan, jayumpi jayuñchtʼatäkaspas ukhama, ukhamatwa sapa maynirus kunjam qhanañchañsa yatipjjäta” sasa (Colosenses 4:6). Inas akham qhanañchtʼañajj wakischispa: “Yaqhanakampi qamartʼañasa, mayninakar regalonak churañasa nayatakejj walikïskiwa, ukampis kʼari religionanakan uñstayat fiestanakan ukanak lurañaw nayatak jan walïkiti” sasa.
15 ¿Maynitï mä regalo churiristam ukhajj kamachasmasa? Ukhaman uñjasisajj kunsa lurañasa uk janiw Biblian qhanañchkiti. Antisas suma conciencianïñatakiw chʼamañchtʼistu (1 Timoteo 1:18, 19). Regalo churktam uka jaqejja, kunatsa fiestanak jan amtkta uk inas jan yatkchiti. Jan ukajj inas akham siristam: “Aka fiesta jan amtirïtam nayajj yattwa, ukampis aka regalo churañ munsma” sasa. Ukhaman uñjasisajj uka regalo katoqasïtati janicha ukajj jumatäjjewa. Ukampis suma conciencianïñatakiw chʼamachasiñama. Diosampi sum apasitas janipuniw aptʼasiñ munktanti.
FAMILIAMAROJJ KAMSASMASA
16. ¿Familiamantï mä fiesta amtañ munapjjani ukhajj kunsa lurasma?
16 ¿Familiamantï mä fiesta lurañ munapjjani ukhajj kunsa lurasma? Janiw jupanakamp chʼajjwañamäkiti. Amtapunim, kun lurañ amtañatakis jupanakajj derechonïpjjewa. Munasirïñamawa, kuntï amtapkani uksa respetañamawa, kunjamantï amtanakam respetapjjañap munkta ukhama (Mateo 7:12 liytʼañataki). Ukampis ¿familiamatï jumamp mä fiestan qamarañ munapjjani ukhajj kunsa lurasma? Janïr kun lurkasasa Jehová Diosaruw suma amtar puriñatakejj yanaptʼa mayisiñama. Kunsa lurasma uk sumwa amuytʼañama, kunatsa uka fiesta amtañajj jan walïki uksa yatjjatañamarakiwa. Amtapunim, Jehová Diosatakjam sarnaqañatakiw chʼamachasiñama.
17. ¿Kunjamsa yaqhanakar fiestanak lurir jan uñchʼukipjjañapatakejj wawanakamar yanaptʼasma?
17 Yaqha jaqenakaru fiestanak lurir jan uñchʼukipjjañapatakejja ¿kunjamsa wawanakamar yanaptʼasma? Jupanakatakejj yaqha uruw kunsa lurapjjasma, regalonaksa churapjjarakismawa. Ukat sipansa, jupanakampïñatakiw tiempo apstʼasipjjañama, jupanakarus muñasipjjañamawa ukanakaw mä suma regalöspajja.
DIOSAROJJ KUNJAMTÏ MUNKI UKHAMWA ADORAÑAMA
18. ¿Kunatsa tantachäwinakar sarañasa?
18 Jehová Diosatakjam sarnaqañatakejja, kʼari religionat mistjjañasawa. Uka religionanakan uñstayat fiestanaksa costumbrenaksa apanukuñasawa. Ukampis janiw ukak lurañajj wakiskiti, kunjamtï Diosajj munki ukarjamaw jupar adorañasa. ¿Kunjamsa uk lursna? Tantachäwinakarojj jan faltasisaw sarañasa (Hebreos 10:24, 25 liytʼañataki). Diosar adorañatakejja tantachäwinakar sarañajj wali wakiskiriwa (Salmo 22:22; 122:1). Uka tantachäwinakanwa maynit maynikamajj chʼamañchtʼastanjja (Romanos 1:12).
19. ¿Kunatsa jaqenakarojj Biblian cheqa yatichäwinakapat parlañama?
19 Diosatakjam sarnaqatasjja, Bibliat jaqe masisar yatiyasaw uñachtʼayaraksna. Kunanakatï akapachan paski ukanak uñjasajj walja jaqenakaw wali llakita sarnaqapjje. Inas jumajj ukham llakit jaqenakar uñjirïsta. Jupanakarojja kunjamas jutïrin jakasjjañäni uka toqetwa parltʼasma. Ukhamasti jumatï tantachäwinakar saräta, Biblian cheqa yatichäwinakapatsa parlarakïta ukhajja, janiw kʼari religionanakar sarañ munjjätati ni costumbrenakaparjam sarnaqañsa munjjarakïtati. Ukhamarusa Jehová Diosar kunjamtï munki ukarjam adorañatak chʼamachasïta ukhajja, wali kusisitaw jakasïta, Diosasti walja bendicionanakwa churarakïtam (Malaquías 3:10).


text:
Uma
Uma (kastilla aru: Agua), H2O, taqi uraqin utjiritakixa, umax wali askipuniwa. Jan umampix janiw khitis jakksnati; uywanakas ni jaqisa. Ukjamaraki umax uraqpachan yäqatañapa.
Kunayman Umanaka[trukaña | chimp askichaña]
Jach'a Lamar Qutanaka[trukaña | chimp askichaña]
Aka uraqpachanxa jach'a lamar qutanakax taqinpunwa utji, ukjamipansti umakamakirakiw sayantataski.
Yapuchäwimpi Umampi[trukaña | chimp askichaña]
Jaqimpi Umampi[trukaña | chimp askichaña]
- Commons katt'ana uñnaqa Uma.
- Chhullunkhaya
- Juwri


text:
Junio 13, martes
Kunapachatï yanaptʼañajj amparamankaskchi ukkhajja, jan “Janiw” siskamti khititejj yanapa maykätam ukarojja (Pro. 3:27).
Jilat kullakanakasajj jan waltʼäwinakana uñjasipjje ukhaw jupanakar yanaptʼsna (Pro. 17:17). Inas jachʼa thayanakan apata, uman apata, jan ukajj yaqha ukhamanakan uñjasipjjchi, ukapachaw jupanakarojj yanaptʼsna. Amuytʼañataki, mä viuda kullakan utapajj jachʼa thayampi jan waltʼayataw uñjasïna, uka qhepatjja kullakajj akham sänwa: “Jehová Diosan markapankatajat walpun kusista, jilat kullakanakaw yanaptʼawayapjjetu, Jehová Diosat jan jitheqtañatakis jupanakaw yanaptʼawayapjjarakitu” sasa. Mä soltera kullakarojj niya ukhamarakiw pasäna. Jilat kullakanakajj yanaptʼapjjäna ukhajja, jupajj sänwa: “Kunja kusisitas jikjjatasta uk sañatakejj janiw arunakajajj utjkituti [...] ¡Jehová Diosarojj walpun yuspärta!” sasa. Diosan markapanjja jilat kullakanakajj walpun mayninakat llakisipjje. Ukatwa jupanakamp chika Diosar yupaychasajj wal kusistanjja. Cheqansa, Jehová Diosampiru Jesucristompiruw yuspärtanjja, jupanakajj cheqpachapuniw jiwasat llakisipjje. w15 6/15 1:17
Junio 12-18
LAMENTACIONES 1-5
Canción 128, oración
Qalltañatak mä qhawqha arunaka (3 min. jan ukajj minusa)
BIBLIAN SUMA YATICHÄWINAKAPA
“Suytʼañajj aguantañatakiw yanaptʼistu” (10 min.)
[Lamentaciones libron qhanañchäwipa sat video uñtayäta].
Lam 3:20, 21, 24, NM. Jeremiasajj pacienciampiw suytʼäna, Jehová Diosarus confiyarakïnwa (w12-S 1/6 pág. 14 párrs. 3, 4; w11 9/15 pág. 8 párr. 8).
Lam 3:26, 27, NM. Jan walinakar saykatañajja, jutïrin jan walinak aguantañatakiw yanaptʼistaspa (w07-S 1/6 pág. 11 párrs. 3, 4).
-
Suma yatichäwinak Bibliat thaqapjjañäni (8 min.)
Lam 2:17. Jerusalenat parlkäna uka arunakapatjja, ¿kawkïrsa Jehová Diosajj phoqawayi? (w07-S 1/6 pág. 9 párr. 4).
Lam 5:7. ¿Diosajj nayra awkinakasan jan wal lurapjjatapat castigistaspati? (w07-S 1/6 pág. 10 párr. 5).
Jichha semanan liytʼawayktan uka qellqatanakajja, ¿kunsa Jehová Diosat yatichistu?
Jichha semanan liytʼawayktan uka qellqatanakanjja, ¿kuna suma yatichäwinakas utjaraki?
-
Biblia liyiñataki (4 min. jan ukajj minusa): Lam 2:20-3:12.
SUM YATICHAÑATAK CHʼAMACHASIÑÄNI
Yatiyir sarañataki (2 min. jan ukajj minusa): g17.3 revistan nayrïr janan pʼeqeñchäwipa. Mayan kuttʼañatakiw mä jisktʼa jaytäta.
Wasitat kuttʼañataki (4 min. jan ukajj minusa): g17.3 revistan nayrïr janan pʼeqeñchäwipa. Tantachäwinakar jutañapatakiw invittʼäta.
Arstʼäwi (6 min. jan ukajj minusa): w11 9/15 págs. 9, 10 párrs. 11-13. Pʼeqeñchäwi: Nayaw juman herenciamäyäjja.
CRISTIANJAM JAKAÑATAKI
Congregacionataki ewjjtʼanaka (8 min.): Janitï congregacionataki ewjjtʼanakajj utjkani ukhajja, Anuario librot “Oraqpachan Jilïr Irpirinakan qellqanitapa” uka cartat yatjjatasispa (yb17-S págs. 2-5).
Kunanaksa Diosan markapajj luraski (7 min.): 2017, junio phajjsitak wakichata Kunanaksa Diosan markapajj luraski sat video uñtayäta.
Congregacionan Bibliat yatjjatañataki (30 min.): kr 13 yatichäwi, párrs. 33, 34, “jachʼa Tribunalankirinakajj Diosan Reinopat yatiyasiñapatakiw yanaptʼapjje”sat recuadrompi ukat “¿Kunsa jumajj Diosan Reinopat amuyta?” sat jisktʼanakampi.
Tantachäwit amtañataki ukat kunanakas jutïr semanajj yatjjatasini ukanak amtayañataki (3 min.)
Canción 100, oración


text:
Mä arumpikiw ¡chʼamañchtʼapjjäna!
JESUSAJJA, “warmi” sasaw warminakar sirïna. Amuytʼañataki, mä kutejja Jesusajj 18 maranak kʼumthaptata mä warmiruw qolläna, ukjjarusti sänwa: “Warmi, usumatjja qollatäjjtawa” sasa (Luc. 13:10-13). Nayra tiemponjja, “warmi” arojj respetot apnaqatänwa, ukatwa mamaparus warmi sasin Jesusajj sirïna (Juan 19:26; 20:13). Ukat sipansa, yaqha aruw utjarakïna.
Kunjamsa yaqhep warminakarojj munasiñampi, khuyapayasiñampi uñjasïna uka toqetwa Bibliajj parli. Jesusajja, 12 maranak wila apa usuni mä warmiruw ukham uñjäna. Uka warmejja, qʼañütap laykojj janiw Moisesan Leyiparjamajj jaqenakar jakʼachasiñapäkänti (Lev. 15:19-27). Ukampis uka warmejj usupat wal qollasiñ munäna. Walja qollirinakampiw qollayasïna, “walpun tʼaqhesïna; taqe kunatï jupan utjkän ukanaks tukjasïnwa, ukampis janiw waliptkänti, jan ukasti jukʼampikiw usuntjjäna” (Mar. 5:25, 26).
Walja jaqenakaw Jesusan ukar sarapjjäna, usurnukstat warmis sararakïnwa, jupajj qhepäjjat makatasin Jesusar isip llamktʼäna, ukatsti ¡ukspachaw wila usupajj saytʼjjäna! ‘Janiw amuyaskaniti’ sasaw uka warmejj amuypachäna. Ukampis Jesusajj jankʼakiw amuyasïna, ukatwa akham säna: “¿Khitis llamktʼitu?” sasa (Luc. 8:45-47). Warmisti wal ajjsartʼayasisajja, khatattʼasisaw Jesusan kayupar qonqortʼasïna, ukatsti “taqe kunsa cheqap arsusirakïna” (Mar. 5:33).
Ukatjja, sum jikjjatasiñapatakejj munasiñampiw Jesusajj warmir akham säna: “Chʼamachtʼasim, wawa” sasa (Mat. 9:22). Hebreo arunsa, griego arunsa “wawa” siski ukajj “munasiñata, khuyaptʼayasiñatwa” apnaqasïna sasaw Bibliat yatjjatatanakajj sapjje. Jesusajj uka warmir akham saskakïnwa: “Iyawsatam laykuw kʼumaräjjtajja. Jichhasti sumak sarjjam. Usumatsti kʼumaräjjtawa” sasa (Mar. 5:34).
Wali utjirini Booz (Boaz) chachajja, “wawa” sasinwa Moab markankir Rut warmir säna. Rut warmejj jan uñtʼat jaqen yapupanwa cebada puyanak apthapiskäna, ukatwa mä jukʼa ajjsarpachäna. Booz chachajj Rut warmir akham sänwa: “Istʼit, wawa, jan saramti yaqha yapurojj cebada puyanaka apthapirejja” sasa. Ukham satajja, altʼasisin akham sänwa: ‘Yaqha markatäksta ukasa, ¿kunatsa munasiñamp uñjista?’ sasa. Booz chachajj saskakïnwa: “Nayasti yattwa kunanaktï [Noemí] taykchʼimataki lurkta ukanaka [...]. ¡Diosaw jumar kuttayjjätam!” sasa (Rut 2:8-12).
Jesusatsa, Booz chachatsa, jilïr irpirinakajj wal yateqasipjjaspa. Awisajja, yaqhep kullakanakajj ajay toqet yanaptʼa jan ukajj chʼamañchatäñwa munapjje, ukaruw pä jilïr irpirinakajj sarapjje. Jilïr irpirinakatï Jehová Diosar yanaptʼa mayisipjjani, kullakarus sum istʼapjjarakini ukhajja, Bibliarjam chʼamañchtʼasinwa chuymachtʼapjjani (Rom. 15:4).


text:
¿Jesusarut oración mayisiñasa?
WALJA religionanakat 800 jila waynanakaruw mä kutejj ¿Jesusajj oracionanakam istʼpachaw sasmati? sasin jisktʼasïna. Sapa patakat 60 jilaw jïsa, istʼiwa sasin sapjjäna, ukampis mä waynajja, uka jisktʼan Jesús siskän uka lantejja, “Dios” sasaw qellqtʼäna.
¿Jumajj kamsasmasa? ¿Khitirus orasiñasa? ¿Diosaruti jan ukajj Jesusarucha? * Uka jisktʼanakar qhanañchañatakejja, kunsa Jesusajj arkirinakapar yatichäna uk yatjjañäni.
¿JESUSAJJ KHITIRUW ORAPJJÄTA SISPACHÄNSA?
Jesusajj Diosaruw mayisipjjäta sasaw yatichäna, ukat jupa pachpasa Diosaruw mayisirakirïna.
¿KUNSA YATICHÄNA? Mä kutejja, akham sasaw mä arkiripajj Jesusar säna: “Tata, oración lurañay yatichtʼapjjeta” sasa. Uk satajja, Jesusajj akham sänwa: “Orapkäta ukkhasti sapjjam: ‘Awkejja’” sasa (Lucas 11:1, 2). Mä qawqha tiempotjja, oracionan kunanaksa mayisiñasa uka toqet parlkasajja, akham sasaw Wali Uñtʼat Arstʼäwipan Jesusajj säna: “Mayisirakim Awkima[ru]” sasa. Ukatsti “Awkimajj janïr arsupktas ukkhaw yatjje kuntï jumanakajj mayipkäta ukjja” sasaw sarakïna (Mateo 6:6, 8). Ukat janïr jiwayapkäna uka arumajja, akham sasaw arkirinakapar sarakïna: “Awkiru kuntejj nayan sutejjaru mayipkäta ukjja churapjjätamwa” sasa (Juan 16:23). Kunjamtï uñjktanjja, Jesusajj Awkejjaruw orapjjäta, mä arunjja, Jehová Diosaruw orapjjäta sasaw walja kuti yatichäna, cheqas Diosajj Awkisarakiwa (Juan 20:17).
¿KUNSA LURÄNA? Jesús pachpaw Diosar akham sasin orasïna: “Yupaychsmaw Awkiy, alajjpachansa ukhamarak akapachansa Tatitupa” sasa (Lucas 10:21). Ukat yaqha urojja, alajjpacha uñtasajj akham säna: “Awkiy, yuspagarsmawa nayar istʼatamata” sasa (Juan 11:41). Ukat janïr jiwkasajj akham sarakïnwa: ‘¡Awkiy, amparamaruw ajayuj-jja katuyasjjsma!’ sasa (Lucas 23:46). Jiwasajj Jesusat yateqasisajja, ‘alajjpacha akapacha’ lurir Jehová Diosaruw orañasa (Mateo 11:25; 26:41, 42; 1 Juan 2:6). Nayrïr cristianonakajja, ukhamarakiw mayisipjjerïna.
NAYRÏR CRISTIANONAKAJJ ¿KHITIRUS ORAPJJERÏNA?
Jesusajj alajjpachar sarjjäna uka qhepatjja, arkirinakapajj autoridadanakan arknaqataw uñjasjjapjjäna (Hechos 4:18). Ukhamïpansti yanaptʼa mayiñatakiw orasipjjäna. ¿Khitirus oración mayisipjjäna? Ukanakar saykatañatak chʼama churañapatakejja, “taqenis mayakiw Diosar oracionan mayi[sipjjäna]” Jesusan sutipjjaru (Hechos 4:24, 30). Ukhamajja, Jesusan ewjjtʼaparjamaw Diosaru mayisipjjäna.
Mä qawqha maranak pasatatjja, apóstol Pablojj akham sasaw qellqäna: “Jesucristo Tatitusan Dios Awkiparojj yuspagarapjjapuntwa jumanakatak Diosat maykasinjja” sasa (Colosenses 1:3). Ukat cristiano jilatanakaparojja, “Dios Awkirojj taqe kunatsa yuspagarapjjapunim, Tatit Jesucristosan sutiparu” sasaw ewjjtʼarakïna (Efesios 5:20). Yaqha kutinjja, “Dios Awkir” Jesusan sutipjjaru mayisipjjam sasaw sarakïna (Colosenses 3:17).
Oraskasajja, nayrïr cristianonakjamaw kuntï Jesusajj ewjjtʼkäna ukarjam lurañasa, ukhamatwa Jesusar munasitas uñachtʼayarakiñäni (Juan 14:15). Biblia qellqerinakat maynïrejja, akham sänwa: “Nayajj Tatituruw munasta, mayisitajjar istʼatap layku [...], wiñayapuniw jupar [mayisï]” sasa (Salmo 116:1, 2). Jiwasatï Jehová Dios saparuki mayisiñäni ukhajja, ukhamakiw sañäni. *
^ tʼaqa 3 Jesusampi Diosampejj janiw pachpäpkiti sasaw Bibliajj yatichi. Jukʼamp yatjjatañatakejja, ¿Kunsa Bibliax chiqpachapuni yatichi? sat libron 4 jaljap uñjjattʼäta, ukajj Jehová Diosan Qhanañchirinakapan luratawa. Ukat
^ tʼaqa 11 Diosajj oracionanakas istʼañapatakejja, mayitanakapwa phoqañasa. Jukʼamp yatjjatañatakejja, ¿Kunsa Bibliax chiqpachapuni yatichi? sat libron 17 jaljap uñjjattʼäta, ukajj Jehová Diosan Qhanañchirinakapan luratawa.


text:
¿KUNANAKAS IMATÄSKI?
“Janipuniw kunas jarkʼañapäkiti”
JALLU pacha 1931 maranjja, París markan Pleyel sat utan conciertonakajj lurasirïki ukaruw 23 markanakat suma isthaptʼat jaqenakajj taxinakat puripjjäna. Uka utarojj 3.000 jaqenakaw mantapjjäna. Jupanakasti janiw music tokirinak istʼir jutapkänti, jan ukasti Oraqpachan yatiyasiñapataki pʼeqtʼäna uka Rutherford jilatan arstʼäwip istʼiriw jutapjjäna. Jilatan arstʼäwipajj francés, alemán, polaco arunakaruw jaqokipasïna.
Uka jachʼa tantachäwejja, Francia markan jukʼamp yatiyasiñapatakiw yanaptʼawayi. Rutherford jilatajja, yaqha markat jutirinakarojj Francia markan colportoranakjama, mä arunjj precursoranakjam servipjjañapatakiw invittʼäna, jukʼampis wayn tawaqonakaruw chʼamañchtʼäna. Inglaterra markankir John Cooke jilatajj aka arunakat janipuniw armaskiti: “Wayn tawaqonaka, ¡precursorjam serviñjja janipuniw kunas jarkʼañapäkiti!” sasa.*
Uka arur istʼasajj waljaniw precursorjam serviñ qalltapjjäna, John Cooke jilatas ukhamaraki, qhepatjja misionerjamaw sirvjjäna (Hech. 16:9, 10). Francianjja, 1930 maran 27 precursoranakakiw utjäna, 1931 maransti 104 ukhaniw utj-jjäna, mä maranakwa jiljjattäna. Waljanejj janiw francés aru yatipkänti. Yaqha aru yateqkasasa, wakiskäna ukampik jakasisasa, utanakapat jayankkasasa, ¿kunjamansa uñjasipjjäna?
YAQHA ARU PARLAÑWA YATEQAPJJAÑAPÄNA
Diosan Reinopat yatiyañatakejja, yaqha markat jutir precursoranakajj tarjetanakampiw yanaptʼasipjjäna. Alemán aru parlir mä jilatajj taqe chuymaw París markan yatiyäna, jupajj siwa: “Jehová Diosajj wali chʼamanïtap sum yatipjjayäta. Yatiykasajja, chuymanakajajj ajjsarañat wal putoqëna, janiw jaqenakar ajjsarapkayätti, jan ukasti aka arunak armañ ajjsarapjjayäta: ‘¿Voulez-vous lire cette carte, sʼil vous plaît? [¿Amp suma aka tarjeta liytʼasmati?]’. Kuntï lurapkayäta ukajj wali wakiskirïnwa uk sum amuyapjjayäta” sasa.
Edificionakarojja porteronakajj janiw mantayañ munapjjerïkiti. Mä urojja, Inglaterra markankir pä kullakaw mä qhoru porteromp jikisipjjäna, uka kullakanakajj mä jukʼak francés aru parlañ yatipjjäna. Porterojj ‘khitirus thaqhapjjta’ sasaw säna. Jan sint colerasjjañapatakejja, maynïr kullakajj mä punkunkir letrero uñkatäna. Ukanjja sänwa: “Tournez le bouton [Timbre limtʼam]” sasa. Utanin sutipäpachawa sasin amuyasajja,“‘Tournez le bouton’ sat warmimp jikisiriw jutapjjta sasin säna. Ukham kusisit chuymanïñaw precursoranakar yanaptʼäna.
NAYRAR SARANTASIPKAKÏNWA
1930 maranakanjja, waljanejj Francian janiw sum jakasipkänti, yaqha markat jutiri precursoranakas ukhamarakiw jakasipjjäna. Inglaterra markat jutiri M. Brzoska kullakajj kunjamsa precursor masipampejj uñjasipjjäna uk akham siwa: “Qorpachasipjjerïkta uka utanakan janiw calefaccionajj utjirïkiti, mä chʼuchʼu utanakwa jakasipjjerïta. Alwanakajja, jarisiñatakejj chhullunktʼat umwa pʼakjapjjañajäna” sasa. Ukhaman jakasajj ¿aynachtʼapjjpachänti? ¡Janiwa! Kunjamsa jikjjatasipjjäna ukjja, jupanakat maynejj akham siwa: “Janis kunas utjapkchitänjja, janiw kunas faltapkitänti” sasa (Mat. 6:33).
Precursoranakatakejja yaqha markan jakañajj chʼamakïnwa. 1930 mara qalltanakanjja, Francian niya 700 jilat kullakanakakiw utjäna. Jupanakajj taqe cheqanakanwa jakasipjjäna. Utapat jaya cheqanakar sariri precursoranakarojja ¿kunas kusisitäñatakejj yanaptʼäna? M. Brzoska kullakajj kunjamsa precursor masipampejj jikjjatasipjjäna ukjja akham siwa: “Yaqha markan jakasina jan llakisiñatakejja, panpachaniw Bibliat apstʼat qellqatanak yatjjatapjjerïta. ‘Uka tiemponakanjja, janiw revisitanakasa, Bibliat maynir yatichir sarañas utjapkitänti’, ukhamajj arumanakajj familiaru, mayni precursoranakaruw mensajenak qellqapjjerïta. Suma experiencianak awistʼasaw chʼamañchtʼasipjjerïta” sasa (1 Tes. 5:11).
Jan waltʼäwinakansa uñjasipkchïnjja, janipuniw aynachtʼapkänti. ¿Kunjamatsa uk yattanjja? Jupanakajj cartanakwa sucursalar qellqapjjäna, yaqhepajja Francian walja maranak precursorjam servisaw qellqapjjäna. Alajjpachar sarañatak ajllita Annie Cregeen kullakajja, 1931 marat 1935 marakamajj Francia markpachwa esposopampejj viajipjjäna. Jupajj akham sasaw qellqäna: “¡Wali kusisita ukhamarak wali sumapuniw jakasipjjayäta! Precursoranakajj mayakiw sarnaqasipjjerïta. Apóstol Pablojj sänwa: ‘Nayaw satantta, Apolosasti ukaruw umampi qarpjjataraki, ukampis Diosawa jiltayarakejja’ sasa. Kunjamsa uka arunakajj phoqasïna uk uñjasajja, khitinakatï uka maranakan yatiyañan yanaptʼawayapkta ukanakatakejj wali kusiskañapuniwa” sasa (1 Cor. 3:6).
Uka precursoranakajj wali yateqaskayapuniwa. Diosar jukʼamp serviñ amtirinakajj jupanakatwa jan waltʼäwinakan aguantañsa, Diosar taqe chuyma serviñsa yateqasipjjaspa. Francianjja, niya 14.000 precursor regularanakaw utji. Jupanakat waljaniw yaqha aru parlir tamanakan servipjje.* Jupanakasti, Francian precursorjam serviñ qalltapkäna jupanakjamarakiw Diosar servisipki. (Francia markat qellqanita.)
Poloniat saririnakajj kunjamsa Francian yatiyasiñapatak yanaptʼawayapjje uk yatiñatakejja, “Diosaw Francia markarojj arunakapat yateqapjjañamataki apanipjjtam” siski uka yatichäwi Yatiyañataki agosto 15, 2015 revistan uñjjattʼäta.
2014 maranjja, 900 jila tamanakampi gruponakampiw Franciankir sucursalan uñjatajj irnaqtʼasipkäna, uka tamanakajj yaqha aru parlirinakawa. Jupanakajj 70 arunakanwa yatiyasipki.


text:
101 sarnaqäwi: Jesusaruw jiwayapxi
¡AKAN kamachasipkisa! Jesusaruw jiwayasipki. Mä lawaruw warkkatapxatayna. Amparampit kayumpit clavonakampi ch’akkatapxatayna. ¿Kunatsa ukham lurapxpachäna?
Kunattix mä qhawqhaniw uñisipxäna. ¿Khitinakas uñisipxän uk yattati? Maynïrix Supay Satanás ñanqha angelawa. Jupaw Adanampi Evampirux Jehová Diosar jan jaysaykänti. Juparakiw Jesusan uñisirinakapampix akham Jesusar lurayäna.
Janïr aka lawar ch’akkatkasaxa, Jesusarux wal t’aqhisiyapxäna. ¿Getsemaní huertat apapkäna uk amttati? ¿Uka uñisirinakax khitinakänsa? Jïsa, judionakan yupaychäwip irpirinakänwa. Ukat kamachapxänsa uk uñjañäni.
Kunapachatï Jesusar judionakan yupaychäwip irpirinakax katuntapkäna ukhaxa, apostolanakapax t’ijtxapxänwa. Axsarañatwa Jesusarux sapapaki uñisirinakapampi jaytjawayapxäna. Ukampis Pedrompi Juanampix janiw jay sarapkänti. Qhipapwa arkapxäna Jesusarux kamachapxanis uk uñjañataki.
Sacerdotenakax chuyman Anasan utaparuw Jesusarux apapxäna, kunattix nayrax jilïr sacerdotïnwa. Ukampis uka jaqinakax janiw jay ukankapkänti. Caifasan utaparuw Jesusar apapxarakïna, kunattix Caifasaw jilïr sacerdotïnxa. Ukanxa judionakan yupaychäwip walja irpirinakaw ukankapxäna.
Jesusarux kunjamsa juchañchapxani uka tuqitwa Caifasan utapan parlakipapxäna. Jesús tuqit k’arinak parlapxañapatakiw mä qhawqhan irptanipxäna. Ukat yupaychäw irpirinakax akham sapxänwa: ‘Jesusarux jiwayañäspawa’ sasa. Ukatxa Jesusaruw ajanut thuskatapxäna, nuwjapxäna.
Ukäñkamasti, Pedrox anqankaskänwa. Wal uka arumax thayt’äna, ukatwa jaqinakax nin phichasipxäna. Ukan junt’urasisipkäna ukhaxa, mä uywat tawaquw Pedror uñkatasax akham säna: ‘Aka jaqix Jesusamp chikarakikïnwa’ sasa.
‘¡Janiw nayax jupampi chikäkayätti!’ sänwa Pedroxa.
Jumax Jesusampi chikaskayätawa sasax kimsa kutiw sapxäna. Ukampis Pedrox janiw sänwa, kimsa kuti ukham sisxäna ukhawa Jesusax kutjtanisin uñtanïna. Pedrox wal chuymap ust’ayasïna ukham k’arisitapatxa, ukat sarxasin wal jachäna.
Viernesax Inti jalsunxän ukhaxa, sacerdotenakax Sanedrinan jach’a tantachasiñ utaparuw Jesusar apapxäna. Ukanwa amtapxän kamachapxanis ukxa. Ukat Judea tuqinkir markanak uñjiri Poncio Pilato gobernadoraruw irpkatapxarakïna.
Pilator akham sapxänwa: ‘Aka jaqix jan wali jaqiwa, jiwañapaw’ sasa. Pilatox Jesusar jiskt’asax akham sänwa uka jaqinakaruxa: ‘Nätakix janiw juchanjamäkiti’ sasa. Ukat Galilea tuqinkir markanak uñjiri Herodes Antipas gobernadoraruw Jesusar apxaruyäna, jupasti Jerusalenankänwa. Jupaxa, Jesusax janiw juchanïkiti sarakikïnwa, ukat Pilatoruw kutt’ayxäna.
Pilatox Jesusar khitxañ munäna. Ukampis uñisirinakapax Barrabás sat lunthatar khitxañapwa mayipxäna. Niya chikürüxänwa, ukhaw Pilatox Jesusarux irpsunïna, ukat akham sänwa: ‘¡Akax apnaqirimaxa! ¡Uñtanipxam!’ sasa. Ukampis aytat sacerdotenakaxa akham sasaw art’apxäna: ‘¡Jiwayma! ¡Jiwayam!’ sasa. Ukhamasti Barrabás lunthataruw khitxapxäna, ukampis Jesusarux jiwayañatakiw apapxäna.
Viernes jayp’thapiw mä lawaru warkkatxapxäna. Ukatxa, Jesusan ch’iqäxaparusa kupïxaparusa pä lunthatwa warkkatapxarakïna, ukampis janiw dibujon ukax uñjaskiti. Jesusax janïr jiwkän ukhaxa mä lunthatax akham sänwa: ‘Taqi markanak apnaqkäta ukhax nayat amtasitätawa’ sasa. Ukat Jesusax akham sänwa: ‘Jumax nayamp chikaw Kusipachankäta’ sasa.
¡Wali askiw uka arsüwipaxa!, ¿janichä? ¿Jesusax kuna kusipachatsa parlaskäna, uk yattati? ¿Qalltan Diosax lurkäna uka kusipachax kawkinkänsa? Jïsa, aka Uraqinkänwa. Ukat Jesusax alaxpachat apnaqanxani ukhaxa, aka Uraqinkir machaq Kusipachan jakañapatakiw jaktayani. ¿Wali askipunïniw ukax janichä?
Mateo 26:57-75; 27:1-50; Lucas 22:54-71; 23:1-49; Juan 18:12-40; 19:1-30.
Jiskt’äwinaka
- ¿Khitis Jesusar jiwayapxañapatakix wiytäna?
- Kunapachatï judionakan yupaychäwip irpirinakax Jesusar apasipkäna ukhaxa, ¿apostolanakapax kamachapxänsa?
- ¿Caifas jilïr sacerdoten utapan kamachapxänsa?
- ¿Kunatsa Pedrox mistusin wal jachänxa?
- Wasitampi Pilaton ukaru kutt’ayapkäna ukhaxa, ¿aytat sacerdotenakax kamsasas art’apxäna?
- ¿Viernes jayp’thapix Jesusar kamachapxänsa, ukat jupamp chika ch’akkatat lunthatarux Jesusax kamsänsa?
- Jesusax parlkäna uka kusipachaxa, ¿kawkinkanisa?
Yaqha jiskt’äwinakampi
- Liyt’añamawa Mateo 26:57-75.
Judionakan jilïrinakapaxa ñanqha chuymaninakäpxänwa, ¿ukxa kunjamsa uñacht’ayapxäna? (Mat. 26:59, 67, 68.)
- Liyt’añamawa Mateo 27:1-50.
¿Judasan arrepentisitapax janiw chuymatpachäkänti sasax kunatsa sapxsna? (Mat. 27:3, 4; Mar. 3:29; 14:21; 2 Cor. 7:10, 11.)
- Liyt’añamawa Lucas 22:54-71.
Jesusax aljantatäkana katuntatäkana uka arumaxa jan Jesusar uñt’iriw Pedrox tuküna, ¿ukat kunsa yatiqaraksna? (Luc. 22:60-62; Mat. 26:31-35; 1 Cor. 10:12.)
- Liyt’añamawa Lucas 23:1-49.
¿Jesusax jan walinak lurkatasa kamachänsa, kunsa ukat yatiqasiraksna? (Luc. 23:33, 34; Rom. 12:17-19; 1 Ped. 2:23.)
- Liyt’añamawa Juan 18:12-40.
Pedrox jaqir axsarañampix atipjayaschïnsa qhipatxa suma apostoläxänwa, ¿kunsa ukax uñacht’ayistaspa? (Juan 18:25-27; 1 Cor. 4:2; 1 Ped. 3:14, 15; 5:8, 9.)
- Liyt’añamawa Juan 19:1-30.
¿Jesusax manq’añ tuqitsa isisiñ tuqitsa kuns amuyäna? (Juan 2:1, 2, 9, 10; 19:23, 24; Mat. 6:31, 32; 8:20.)
¿Jesusan qhip qhipa arunakapax kunatsa Jehová Diosan jach’a kankañapa tuqit sayt’asisin atipatap uñacht’ayi? (Juan 16:33; 19:30; 2 Ped. 3:14; 1 Juan 5:4.)


text:
Bolivia markana indígena warminakarusti, jichhaxa kamachinakawa j’arkaqi jupanakana ch’amampi mistupxañakakapataki. Ukampisa thäkix janiw phasiläkiti, político chachanakasti ...
“Comunicación yatiyawinakaxa originario markanakana saphit yuri” uka amtampiwa exministro de Educación Bolivia markata comunicador Donato Ayma tataxa, sapüru radio Atipiri ukan ...
Santa Cruz jach’a markaxa niya kimsa millones ukja markachirinakaniwa, ukanwa ayoreo indígena markachirinakaxa utjasipxi, utjasiwipaxa janiwa askikiti, ukasti ma uñacht’awiwa ...
Kimsa tunka kimsaqallquni familianakawa, Samuguate comunidadanxa, Gran Chaco boliviano ukjanxa, cultura sarnaqawinakapaxa, arupasa jan chhaqañapataki wali ch’amampi sayt’asisipki. ...
Caigua comunidadana Guaranies comunarionakaxa janiwa petrolera empresanakakata qullqinaka jutkani uka ni compensaciones ambientales ukaqullqinaksa munapkiti.
Tarija departamentuna comunario ...
Kimsa indígena jilanakawa Asamblea Legislativa Departamental Tarija markanxa jikxatasipxi, autoridadanakjama, jupanakana amparanakankapxiwa kunamsa apnaqapxani uka departamentuna wali ...
Jupanakasti walipiniwa sartasipxi Bolivia markan autoridadanakampi ist’ayasiñataki, thakinat jakr’antasa, petróleo apsupki uka chiqanak jark’antasa kuna.
Campo petrolero Caigua ...
Francisco ukhamaraki Alfonso Icho Tamo jilanakaxa, amazonia ch’umi uraqinakatwa Santa Cruz markanxa wali aski instrumentos musicales luririnakaru tukxapxi.
Franciscusti kimsa tunka ...
Akasti, Bolivia markana historia sarnaqawipa uñtawiwa indígena uñtampi. “Apupachakamayu”, sata Asociación de Historiadores Indígenas organizacionaxa, Universidad Mayor de ...
Andinos markanakanxa, nayrja pachatpiniwa sawutanaka yänakaxa lurataxa, wali ch’amampi ukhamaraki amuyt’ampi cultura sarnaqawi uñacht’ayañataki luratachispaya, ukhama sasawa ...


text:
Jehová Diosar qʼochupjjañäni (machaq qʼochunaka)
Aka suma qʼochunakampiw Jehová Diosar taqe chuyma jachʼañchasma ukat yupaycharakisma. Ukatakejja, qʼochun letranakapa ukat musicap apaqtʼasim.
¡Diosan uttʼayatäki uka Reinojj jutpan!
Aka suma qʼochojj Jehová Diosar jachʼañchañatakiwa. Jupaw Reinop apnaqañapatak Jesucristor mä Reyjam uttʼayawayi.
Jan ajjsarañatak yanaptʼapjjeta
Jehová Diosan sutipat jan ajjsarasa yatiyaskakiñatakiw aka qʼochumpejj Diosar mayistanjja.
Jehová, ¡sutimajj jachʼañchatäpan!
¡Jehová Diosan sutip jachʼañcham! Ukat Jupaw taqe kunjjar munañanejja sasin taqe jaqenakar qhanañcharakim.
Jehová Dios, Bibliat yateqerinakar yanaptʼaskakim
Aka qʼochumpejja, Jehová Diosaruw Bibliat yateqerinakar yanaptʼañapatak maytanjja, ukhamat Jupat jan jitheqtas tukuykam servisipkakiñapataki.
Precursorat irnaqtʼañajj kusiskañapuniwa
Jehová Diosar musitama, jupat jan jitheqtañ munatamwa aka qʼochumpejj uñachtʼayäta.
Suma chuymaninakar thaqhapjjañäni
Jaqe masisarojj wal munastanjja, suma chuyman jaqenakarus wal yanaptʼañ munaraktanjja, uka toqetwa aka qʼochojj parli.
Taqe kasta jaqenakar yatiyapjjañäni
Jehová Diosajj wali munasiriwa, taqe kasta jaqenakan qhespipjjañapwa Jupajj muni, uka toqetwa aka qʼochojj parli.
Diosan Arupajj wali sumaw akapachan qhantʼaski
Yatiyäwisajj mä qhanjamaw jichhürunakan wali sum qhantʼaski.
Qhespipjjañapatak jaqenakar yanaptʼañäni
Diosan jachʼa urupajj niyaw purinini, jankʼakiw jaqenakar yatiyañasa.
Diosan arunakap yatiyapunïwa
Awisajj utan qheparañjamawa, ukampis Jehová Diosaw yatiyañatakejj chʼam churistu.
Nayaruw yanaptʼaskistajja
Jesusan jilanakaparu yanaptʼktan ukhajja, Jesusarus yanaptʼksna ukhamawa.
Diosan ajllit markapa
Jehová Diosajj ajllit cristianonakarojj wal munasi, jupanakas ukhamarakiw Jupan munañap wal phoqañ munapjje.
Jehová Diosaw munat Yoqapar khitanistu
Jehová Diosar munat Yoqap khitanitapat yuspärapjjañäni. Jupïpanwa jutïrin sum jakasiñäni, kusisitaw uk suytanjja.
Jesusan loqtasitapat walpun yuspärtanjja
Jesusan jiwas layku loqtasitapatwa Jehová Diosar wiñayans wiñayapataki wal yuspärañ muntanjja.
Kawkjantï yanaptʼajj munaski ukaruw sarä
Kawkjantï Jehová Diosajj serviñas munki ukan kusista servipjjañäni.
Diosan wawanakapajj niyaw qhanstayatäpjjani
Jehová Diosajj niyaw Jesucriston jilanakaparojj alajjpacharu apjjani, ukhamat Jesusamp chika apnaqapjjañapataki. Ukjja wali kusisitaw suytanjja.
Jehová, jumaruw confiyasipjjsma
Jan waltʼäwinakajj aynachtʼaykistu ukhajja, Jehová Diosaw chʼam churistu, jupar confiyasisajj janiw kuns ajjsarktanti.
¿Chuymaman kunjamakis jikjjatasta?
Suma chuyman jaqenakar jikjjatañataki wal chʼamachasisajj ¿kunjamas jikjjatastanjja?
¡Tukuykam aguantaskakiñäni!
Jan waltʼäwinakan uñjaskasas Jehová Diosat jan jitheqtañatakejj qhawqhay aguantañas munaschi ukhakam aguantaskakiñatakiw aka qʼochojj yanaptʼistu.


text:
Francisku
Francisku I, Francisku Mayani, Jorge Mario Bergoglio (latin aru: Franciscus PP. I, Italya aru: Papa Francesco I, kastilla aru: Papa Francisco I, ( * Buenos Aires, 1936 mara 17 uru Jalla qallta phaxsin yuritayna - ) Arxintina jach'a marka taytakura, Awki Papa.
Nayrir papa jesuita ukatx nayrir papa arxintino ukhama, Bergoglio .jichhax Francisku- Binidiktu XVI jupan jaytawayjatapatx jichhax Franscisku tatax kathuliku inlisyauksan irpiripaxaniwa.
Qillqanaka[trukaña | chimp askichaña]
Insiklikakuna:


text:
¿Aka qellqat %% arut liytʼañ munasmati?
Biblia liytʼañataki | MACHAQ MUNDON JAKIRINAKATAKI DIOSAN ARUNAKAPA
¿Aka qellqat %% arut liytʼañ munasmati?
-
Aruntanaka (1, 2)
-
Colosas markankirinakan Cristo Jesusar confiyapjjatapatwa Pablojj yuspäri (3-8)
-
Espíritu santojj churki uka amuytʼampi jiltaskakiñataki oración (9-12)
-
Cristojj kuna lurañanakanisa (13-23)
-
Pablon congregacionar yanaptʼañatak wal chʼamachasitapa (24-29)
1 Naya Pablojj Diosan munañapatwa Cristo Jesusan apostolopätjja. Nayajj Timoteo jilatasamp chikawa
2 santo jilatanakaru ukhamaraki Cristot jan jitheqtiri jilatanakar qellqanipjjsma, khitinakatï Colosas markankapkta ukanakaru:
Dios Awkisan wali khuyapayasiñapasa sumankañapasa jumanakampïpan.
3 Jumanakatak oración lurapjjta ukhajja, Jesucristo Tatitusan Dios Awkiparojj yuspärapjjapuntwa.
4 Cristo Jesusar confiyapjjatamatsa taqpach santo jilatanakar munasipjjatamatsa nanakajj istʼapjjtwa, ukatwa nanakajj Diosar yuspärapjjta.
5 Kuna bendicionatejj alajjpachan jumanakatak imatäki uk suyapjjatam laykuw ukham chuymanïpjjtajja. Kunapachatï cheqa yatichäwinaka, mä arunjja suma yatiyäwinak istʼapkta ukhaw uka bendicionjjat yateqapjjtajja.
6 Jumanakan ukar purinki uka suma yatiyäwinakajja, kunjamtï oraqpachan jiltaski achoqaskaraki ukhamarakiw jumanak taypin jiltaski achoqaskaraki, kunürutejj Diosan cheqpach wali khuyapayasiñapat istʼapkta, sum yateqapkarakta uka urutpacha.
7 Ukjja jan jitheqtir Epafras munat jilatasatwa yateqapjjtajja, jupajj Criston mä esclavopjamaw nanak lantejj serviski.
8 Jumanakajj Diosan espiritupan yanaptʼatajj kunja munasirïpjjtas uksa, juparakiw nanakar yatiyapjjetu.
9 Ukatwa nanakajj ukanakat istʼapkta ukürutpachajj jumanakatak jan jaytas orarapipjjsma, mayirapipjjaraksma, jumanakajj taqe yatiñampi espíritu santojj churkistu uka amuytʼampi Diosan munañap sum uñtʼapjjañamataki.
10 Ukhamatwa Jehová Diosatakjam sarnaqapjjäta, ukhamat jupar wal kusisiyañataki, suma luräwinak lurapjjañamataki, Diosar sum uñtʼañansa jiltasipkakiñamataki.
11 Diosajj kʼajkir jachʼa chʼamapampi jumanakar chʼamañchañapataki, ukhamat taqe kunsa pacienciampi, wali kusisita aguantapjjañamataki,
12 alajjpachankir Awkir yuspärapjjañamataki. Jupaw jumanakar wakichapjjtamjja, ukhamat qhanankapki uka santo jilatanakamp chika herencia katoqapjjañamataki.
13 Jupaw jiwasarojj chʼamakan munañapatjja salvistu, juparakiw munat Yoqapan reinopar apsunistu.
14 Yoqap taypiw juchat kutsuyasajj salvistu, juchanakasatsa perdonarakistu.
15 Jupajj jan uñjkañ Diosar uñtasitawa, taqpach luratanakatjja juparakiw nayrïrejja.
16 Diosajj jupa taypiw taqe kunatï alajjpachansa oraqensa utjki ukanak luräna. Jupa taypirakiw uñjkañäki, jan uñjkañäki ukanaksa, trononaksa, munañaninaksa, gobiernonaksa, autoridadanaksa utjayarakïna. Taqe yaqha luratanakajj jupa taypiw lurasïna, jupatak luratarakiwa.
17 Janïr yaqha luratanakajj utjkäna ukhaw jupajj utj-jjäna, jupa taypiw Diosajj taqe kunsa lurarakïna.
18 Cristow cuerpon pʼeqepajja, mä arunjja congregacionan pʼeqepajja. Jupaw taqe kunan qalltapajja, juparakiw jiwatanak taypit nayrïr jaktanirejja, ukhamajj jupaw taqe kunan nayrïripajja.
19 Diosasti Cristojj taqe kunan phoqatäñapwa munäna,
20 Cristo taypejj taqe yaqha luratanakjja, mä arunjja oraqenkirinaksa alajjpachankirinaksa jupamp sumankthapiyañwa munarakïna. Cristojj tʼaqesiñ lawan wilap wartasitapatwa uka sumankañajj utji.
21 Mä tiemponjja jan wali lurañanakaki pʼeqenakaman utjatap laykojja Diosan enemigopäpjjayätawa jupatsa jayankapjjarakiyätawa.
22 Jichhasti Diosaw khititï jiwki ukan cuerpop taypejj jumanakar jupa pachpampi sumankthapiyapjjtamjja, ukhamat jupa nayraqatanjja santo, jan kuna kamachtʼata, jan juchañchata ukham uñstapjjañamataki.
23 Ukhamarus jumanakajj Diosar confiyas sarnaqasipkakim, cimientjjar suma uttʼayatäpjjam, suma saytʼatäpjjarakim. Suma yatiyäwinak istʼasajja kuna bendiciontejj suyasipkta ukatsa janirak jitheqtapjjamti, uka suma yatiyäwinakajj oraqpachanwa yatiyasjje, naya Pablojj uka suma yatiyäwinak yatiyañatak uttʼayatätwa.
24 Jumanak layku tʼaqesisajja wali kusisitätwa, Cristjamaw nayajj tʼaqesiskta, Criston cuerpop layku, mä arunjja congregación layku tʼaqesitajajj janïraw phoqatäkiti.
25 Kuna lurañtï Diosajj churkitu ukarjamaw nayajj aka congregacionar serviñatak uttʼayatätjja, ukhamat jumanak layku Diosan arunakap taqe chuyma yatiyañajataki,
26 mä arunjja Diosan imantat amtap yatiyañajataki. Uka imantat amtajja nayra pachanakatsa nayra tiempo jaqenakatsa imantatänwa, jichhasti santo servirinakapar qhanañchatäjjewa.
27 Diosajj wali valorani imantat amtapjja, munañaparjamaw santo servirinakap taypejj yaqha markanak taypin qhanañchaski. Jumanakajj Cristomp mayakïpjjatamatwa jupamp chik jachʼañchatäñ suyasipktajja, ukaw Diosan uka imantat amtapajja.
28 Jiwasajj Cristotwa taqe jaqenakarojj yatiyasktanjja, ewjjtʼasktanjja, taqe yatiñampiw yatichaskaraktanjja, ukhamat taqe jaqenakarojj Dios nayraqatan Criston arkirinakapjam phoqata uñstayañasataki.
29 Ukatwa nayajj wal trabajiskta, jupajj churkitu uka chʼamampirakiw nayajj wal chʼamachasiskta.
Apayaña
Apayaña
MACHAQ MUNDON JAKIRINAKATAKI DIOSAN ARUNAKAPA
Colosenses 1
Aymara
Biblia liytʼañataki
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg